Are ile in trat quin 'an na cu' , are cu rik ni 'ij chi quin sach i qui mac . ( Queje ile cu bij i Dios . )


N-are ta rumal niʼpa tak i xu ʼano chi xa ʼanaw ʼutz che ire chuwach i Dios. We ta queje ile, ʼo ne usucʼ-i we tene xoʼon nim che rib, péro n-ca majaw ta ile chuwach i Dios.


Ma weta'am ri nucamic xa nakaj chi c'o lo wi, yey wa' e ri Kanimajawal Jesucristo uk'alajisam lo chwe.


»Pakatzij wi cambiꞌij chiwe: China ri cacubiꞌ ucꞌuꞌx wucꞌ riꞌin, riꞌ cuꞌan ne ri chac jelaꞌ pachaꞌ ri canꞌan riꞌin; y más ne nimak tak chac ri cuꞌano, ma e riꞌin quinꞌec pa cꞌo wi ri Nukaw.


Xinya wa cꞌambal naꞌoj puwi ri patrón y ri aj chaquib chaꞌ cakꞌalajin ri cambiꞌij y na cꞌayew taj camaj alak usucꞌ. Cambiꞌij cꞌu che alak: Jelaꞌ pachaꞌ rojertan xya alak ronoje ri uchapom wi rib ri cuerpo alak che uꞌanic ri lic chꞌul y ri lic itzel uwach, jecꞌuriꞌlaꞌ woꞌora yaꞌa alak ronoje ri uchapom wi rib ri cuerpo alak che uꞌanic janipa ri lic chom y lic jusucꞌ chwach ri Dios.


Xinwil cꞌu jun cawayuꞌ saktꞌuꞌr rij. Ri cojoyom re, “Camic” rubiꞌ, yey cꞌo jun teran chirij, waꞌ e ri rajaw ri Hades, ri luwar que ri ecaminak. Y xyaꞌ uchukꞌab ri Camic chaꞌ quebucamisaj jun ucaj parte chique ri winak che ruwachulew rucꞌ espada, rucꞌ numic, rucꞌ tak yabil y cuma itzel chicop e cꞌo che ruwachulew.


Tec'uchiri', xquimol ri ch'aka'ta'k pam y car, y ruc' wa' xnoj lo cablajuj chacach.


Echiri' xquil wa' rutijo'n, lic xpe coyowal che y jewa' xquibi'ij chiquiwach: —¿Su'chac wa cunabal xtz'ilo'xic?


N-xiwaj ti ro'taxic i achi chi 'o u 'ij rumal i Dios , i achi chi n-tu mac . Are i xiwaj yix , are co'tax bi achi chi camsanel .


Are 'uri i Fariséo xqui bij chiquiwach : — Ya xiwilo , lic n-ta que'el wi wach i caka 'ano . Chiwilape' , conojel i winak que terej chirij — xqui bij .


Katzij, ri'oj xa oj ticawex, pero na caka'an ta ke'oj pacha' ri caqui'an ri winak re ruwachulew.


Jecꞌulaꞌ ri Dios cutak na lo ucꞌ alak ri Jesús, Ruchaꞌoꞌn lo Rire, ri biꞌtisim chi lo che alak ojertan.


Ecꞌu ri Jesús xubiꞌij chique: «Ri nuwa riꞌin e ri canꞌan ri rajawal ucꞌuꞌx ri takayom lo weꞌin y canqꞌuis na cꞌu ruchac.


Chucaꞌm kꞌij cꞌut, xojopon pa ri tinamit Sidón. Chiriꞌ cꞌu riꞌ, ri Julio, raj wach que ri soldados, lic xucꞌut ri rutzil ucꞌuꞌx che ri Pablo, ma xuya luwar che xeꞌbina cucꞌ ri ramigos chaꞌ caquitoꞌ lo rucꞌ ri cajawax che.


Xak chiqui cʼutu chique chi ʼo u chac chiqui chʼobo coqʼuilal wach i quiqui ʼano, xak che ʼolok je jic laj tak ixokib, xak chiqui ya quib chu ʼonquil i copis ruʼ ja, xak chiqui ʼana che quib je ʼutz laj tak winak, xak lic chiqui cojo qui ʼij i cachijil. We queje quiqui ʼan i ixokib ile, n-ta jun ʼuri cʼax ca chʼaw chirij u tzij i Dios.


Are quix ʼec, n-ti mer nimak rajil qui cʼam bic, xak mi ne chʼutik rajil.


Queje ile xa 'ani che , pacha u bim i Jesus chique o'onom lok , wach i camic ca 'ani che .


Xak yix chi ix patron, chi ʼana i ʼutz i sucʼulic chique i mocom. Cha cʼun chi cʼux, xak yix ʼo i Patron chila chicaj.


No'j ec'u ralak alak cha'tal lo ruma ri Dios, alak aj chacunel chwach ri Nimalaj Takanel Dios, alak jun tinamit ya'om ib alak che ulok'nimaxic ri Dios y lok'otal alak ruma ri Dios re cu'ana alak utinamit cha' catzijoj alak chique ri ticawex janipa tak ri u'anom ri Dios, ri xresaj lo alak chupa ri k'eku'm y xuya alak chupa ri chomilaj K'ijsak.


Jec'ula' ri'oj xew cakaya kib che caka'an orar chwach ri Dios y che rutzijoxic Ruch'a'tem» xecha'.


No'j ri cutakej ri cubi'ij ri Dios, ri' cak'alajinic pakatzij wi lic c'ax cuna' ri Dios. We jec'ula' caka'an ri'oj, k'alaj c'u ri' pakatzij wi xa jun ka'anom ruc' Rire.


Ruma k'u ri unimal rutzil uk'u'x ri Dios wuk' ri'in , xya'taj chwe xinu'an raj chak ri Cristo re kantzijoj ri Utzilaj Tzij . Y xew k'u ruma ruchuq'ab' ri Dios , kel pan chi utz ri chak chwi nuq'ab' .


No'j ri'in e quinch'a't chwi ri pam cape chila' chicaj; yey we c'o junok catijow re wa', ri' na cacam taj.


Xpe k'u jun kaqjiq' chwi ri mar y ri tew xujeq kuxulk'atila' ri ya' .


N-ka sachom ti u cowil ka c'ux . Cakaj ne yoj-i , cako'taj can i ka ch'acul aj waral y cakaj coj 'e jeki chila ru' i Kajwal .


Xui-ri , je ni'pa i que taw in tzij , we n-que cojon ta che , n-ta qui no'oj 'uri . Queje pacha jun achi , n-tu no'oj , xu cuba i rachoch xa puwi i seneb .


Wa' wa uchuq'ab' e xuk'utu echiri' xuk'astajisaj lo ri Cristo chikixo'l taq ri ekaminaq y xutz'uyub'a' puwikiq'ab' chila' chikaj .


Te'uri xu bij chique : — Ni'pa iri chi xa 'ani chwe , xak jun ru' tak i xin bij chiwe are in 'o iwu' . Ni'pa i tz'ibtal chwij yin , 'is 'o u chac ca 'ani na chwe ; ronojel tak i u tz'ibam can i mam Moises , xak ronojel tak i qui tz'ibam can i ujer ajbil u tzij i Dios , xak wach i tz'ibtal can chupam i wuj Sálmos — xu bij chique .


Ni'pa i cu sipaj i Dios chake , we ta caka ch'aco ru' i ka cojonic che i 'atbal tzij re i mam Moises , n-sipon ta 'uri ile . I u sipon i Dios che i mam Abraham lic n-ta rajil , xa xu sipaj che man queje u bim can ile che chi cu 'an na .


I Jesus , are 'o pa Jerusalen rumal i nima'ij páscua , je q'ui i winak xqui cuba qui c'ux che ire are xquil i nimak tak milágro xu 'ano .


Wachalal , 'o u chac chi ta u be chi rumal i Jesus xoj c'un chu bixquil chiwe wach u rikic i cuybal mac .


We 'o jun n-queje ta cu 'an ile , ire n-ca tzun ta 'uri c'a naj , xa pacha mawach . Jun pacha ile , xsach 'uri pu c'ux chi i Dios resam chic u mac chi u 'anom ujer .


»E chimaja ri jun cꞌambal naꞌoj puwi ri cheꞌ re higo: Echiriꞌ cujek catux lo cꞌacꞌ ukꞌab y cujek cꞌut catux ruxak, ruma cꞌu laꞌ quiwetaꞌmaj xa nakaj chi cꞌo wi lo rukꞌijol echiriꞌ cabucbutic y na jinta jab.§


Queje ile caka tzʼibaj chique, man i ʼatbal tzij tzʼibtal can rumal i mam Moises, ʼax ca ajlax wi pa tak molbalʼib que i tinimit pa tak uxlambal ʼij chique i aj Israel winak. (N-cakaj ta caka petsaj coywal i creyent chi je aj Israel.) (Queje xu bij i mam Jacóbo ile chique.)


Chupa wa' wa k'ul e k'o ronoje kiwachlib'al awaj : wa' e ri k'o kajib' kaqan , ri kecharar pulew yey ri kexik'ik' che ruwa kaj .


Ecꞌuchiriꞌ, jun chique rutijoꞌn xujochij bi ruxiquin uwiquikꞌab ri raj chac ri cajawal raj chacunel pa Rocho Dios.


Noꞌj ralak e caꞌan alak ri na ube taj y caꞌan ne alak elekꞌ rucꞌ socosoꞌnic, ¡yey waꞌ chique ri jujun chic hermanos caꞌan wi alak!


Queje ile, ca pe ni ʼutz pawi. Ique n-que tiqui ta chu tojic chawe, xui-ri i Dios cu toj na chawe are cu rik i ʼij chi que walij niʼpa i je ʼutz chuwach ire. (Queje ile xu bij i Jesus chique.)


Ecꞌu rire e cꞌo cajib umiꞌal cꞌamajaꞌ quecꞌuliꞌic yey rique caquiꞌan kꞌalajisanic ruma ri Dios.


Are que tijin chi be, i winak xqui licʼ qui ʼuʼ pu be, wikbal-re.


Ronoje k'u ri' ri kitz'onoj ri'ix pa ri nub'i' , ri'in kan'ano .


E conoje rique lic xa jun quicꞌuꞌx quiyaꞌom quib pa oración, junam cucꞌ jujun ixokib, rucꞌ ri María ruchu ri Jesús yey cucꞌ tak ruchakꞌ ri Jesús.


Ma e taq ri nab'e xkita ri Utzilaj Tzij puwi ri uxlanem ub'i'tisim ri Dios chike , na xeb'ok ta pa ri luwar re uxlanem ruma xkipalajij utzij Rire . Yey e k'o ne ri k'amaja' keb'ok pa ri uxlanem kuya ri Dios .


Ri Dios e ꞌanayom re y e chapayom re ronoje ri cꞌolic. Yey lic xajawax cꞌu ri cꞌaxcꞌolil xricꞌowibej ri Jesús, ri cayaꞌw re ri colobetajic, ma ruma waꞌ ri Dios xutzꞌakatisaj uwach ruchac ri Jesús chaꞌ jelaꞌ quebucꞌam bi uqꞌuiyal ralcꞌoꞌal ri Dios chilaꞌ chicaj.


Péro mi jun coc che ucab cuárto, xui i ʼatz laj aj cojol qui qʼuexel i winak coc chila; xa julaj che jun junab coquic. Are coquic, ʼo u chac cu cʼam bi u quiqʼuel chicop, cu sujuj chuwach i Dios. Are i quicʼ-le are tojbal u mac ire, xak tojbal qui mac i winak.


Are ija chi xe ʼe tzak pa ʼutz laj ulew, ile pacha i winak chi quiqui ta i ʼutz laj tzij, xak quiqui ta u be. Ique lic que wachinic; ʼo jujun chique je pacha i rakan chi xu ya cien u wach; xak ʼo jujun quiqui ya sesénta u wach; xak ʼo jujun quiqui ya tréinta. (Queje ile xu bij i Jesus chique.)


Teʼuri, i queb tijoxelab-le xe tzalij chic chi cachoch.


E janipa cꞌu ri uchꞌobom lo ri Dios echiriꞌ cꞌamajaꞌ ne cuꞌan ruwachulew, e uꞌanom riꞌ ruma ri Jesucristo, ri Kanimajawal.


Ec'uchiri' camol ib alak, na e ta re catij alak ri sakil cena re ri Kanimajawal.


Xak chiqui cojo, chiqui cʼutu i sak laj tzij chi u ʼalijinsam i Dios chake. Queje chiqui ʼana ile man ʼutz n-ta cu bij qui cʼux rumal.


Xui-ri , ni'pa i u beyomal ¡ juntir xq'uisic ! — quiqui bij na . Xak conojel i quiqui ch'ac qui mer ru' qui bárco , que canaj c'a naj che i tinimit chi ca poroxic ; ni'pa i que uc'aw i bárco , xak i je aj chaquib piqui'ab , xak i to' winak chi je 'o chupam , 'is que canaj na c'a naj .


— Lal tijonel , ri Moisés xutz'ib'aj kan chiqe : “ We ri ratz junoq kakamik y na e jinta kan ralk'o'al ruk' ri rixoqil , ek'u ri' ruchaq' kak'uli' ruk' rixoq malka'n kanoq y jek'ula' kek'oji' ralk'o'al ruk' , pub'i' ri ratz xkamik ” .


Xak ni'pa i 'o che i ka ch'acul chi coj q'uix che , mas caka chajij ; xak ni'pa ile chi n-ca majaw taj ca 'iltajic , pues caka ch'uku .


Are ʼuri i winak xpe coywal y xe ʼe chiquij i ma Páblo i ma Sílas. Teʼuri i juez xqui tak i relsaxic qui ʼuʼ, y xqui tak qui chʼayic ruʼ u ʼab cheʼ.


Ec'u ri comandante xuq'uisbej ruch'a'tem ruc' rala, xew c'u xubi'ij bi che: —Na jinta c'o cabi'ij wi we atzijom chi wa' chwe —xcha'.


Teʼuri i winak, are xquil i milágro-le chi xoʼon i Jesus chiquiwach, xqui bij: —Katzij, iri are i ajbil u tzij i Dios chi koyʼem u cʼunic chuwach i jyub taʼaj —xe cha.


I Jesus are xril u wach u chuch, xak xril u wach u tijoxel chi cʼax cu na ire, tacʼal ruʼ. Are ʼuri xu bij che u chuch: —Nan, cha ʼana che i achi-le pacha awacʼal yet —xu bij.


Rique e cꞌo pa kꞌekuꞌm ma na cacaj ta caquimaj usucꞌ ri Kꞌijsak. Ruma cꞌu lic quiꞌanom co che ri canimaꞌ, na jinta cꞌo quetaꞌam puwi ri Dios y lic naj e cꞌo wi che ri chomilaj cꞌaslemal cuya Rire.


Na jinta junok iliyom uwach ri Dios; pero we c'ax cakana' kib chikawach, ri' cak'alajinic jekel ri Dios pa kanima' y pa sakil wi c'o ri rutzil uc'u'x Rire pa kanima'.


Wa' wa ca'ib k'alajisanelab e ri ca'ib che' re olivo y e ri ca'ib utzuc'ulibal ak' e c'o chwach ri Dios Kajawxel, ri catakan chwi ruwachulew.


Jun , we cu ch'ac ronojel i beyomal re u wach i jyub ta'aj , xui-ri we cu sach u c'aslemal sakil , n-ta que'el wi 'uri , n-ta u ch'acom 'uri . ¿ Wach u tojic 'uri co'on na , ch'acbal re u c'aslemal sakil , we u sachom ? N-taj .


Hermanos , ri'in lik kuaj keta'maj alaq chi utz puwi taq ri sipanik uya'om ri Ruxlab'ixel ri Dios chiqe cha' ruk' wa' kaqa'an ruchak ri Qaqaw .


xak n-quiqui ʼan ta nim che quib, xak que tiqui chu ʼatixic u rayijbal qui chʼacul. Ronojel iri, are u Tewal i Dios ca yawic. Ronojel niʼpa i ʼutz-le, mi jun ʼatbal tzij ca ʼatiw na.


Te'uri xu tij u wa ; xq'uiji chic u cho'ab . Xnajtin jubi' chila pa tinimit Damásco cu' i creyent .


Tok'o' wach alak ri lic c'o catij alak wo'ora, ma chikawach apanok catij alak numic. Tok'o' wach alak ri lic caqui'cot alak wo'ora, ma chikawach apanok cac'oji' alak pa bis.


Ruma cꞌu waꞌ, yaꞌtal che alak ronoje ri cajawax che ri binic silabic alak ma cꞌo alak pukꞌab ri Cristo, ri catakan paquiwi conoje ri cꞌo quiwach y ri cꞌo quichukꞌab.


Echiri' ri'oj kaqatij k'ax yey ri Dios kub'ochi'ij qak'u'x , wa' kuk'am lo b'ochib'al k'u'xaj y kolob'etajik re ri Dios che ralaq . Jek'ula' ri k'ax qatijom y ri b'ochib'al k'u'xaj qak'ulum ri'oj , lik k'o kutiqoj che alaq cha' jela' kach'ij alaq uchuq'ab' ri k'axk'ob'ik pacha' ri qik'owib'em ri'oj .


Jela' c'u ri' ri camic c'o pakawi' ri'oj; yey ruma wa', ralak rikom alak ri chomilaj c'aslemal re ri Dios.


Ri Jesús xub'i'ij wa' echiri' kak'utun pa ri Rocho Dios , chiri' pa k'o wi ri kaxa re qasa'n . No'j na jinta junoq xchapaw b'i re , ma k'amaja' kopon ruq'ijol .


Ri tinamit cuadrado uꞌanom; ri rakan junam rucꞌ ruwach. Ecꞌu ri ángel xupaj ri tinamit rucꞌ ri vara cꞌo pukꞌab. Y xeꞌelok caꞌib mil rucꞌ caꞌib ciento kilómetros runajtijil ri rakan, jelaꞌ runajtijil uwiꞌ, y jelaꞌ runimal uwach.


Lic cankꞌalajisaj ri cꞌo pa wanimaꞌ chiwach alak, ma lic cubul nucꞌuꞌx ucꞌ alak. Lic quinquiꞌcot che alak. E ne ralak ri xnimarisan nucꞌuꞌx y woꞌora nojinak ri wanimaꞌ che quiꞌcotemal tob oj cꞌo pa tak cꞌaxcꞌobic.


Ri Jesús xuk'ul uwach : — Chiwe ri'ix ya'talik kaq'alajisax runa'oj ri Dios chwi rutaqanik petinaq chila' chikaj ; no'j chike taq ri winaq , na ya'tal taj .


Ec'uchiri' ri winak quimolom chi quib, ri Pilato xutz'onoj chique: —¿China ri quiwaj ri'ix canyolopij bi, e ri Barrabás o e ri Jesús, ri cabi'x che “e ri Cristo”, Rucha'o'n lo ri Dios? —xcha'.


Ek'uchiri' xeb'ok pa ri ja , xkil ri ralko ak'a ruk' ruchu María . Xexuki'ik y xkiloq'nimaj uq'ij . Xkijaq k'u uchi' ri kikaxa y xkiya taq sipanik che , wa' re oro , re incienso y re mirra lik ki' ruxlab' .


Xquibi'ij c'u rutijo'n che: —Kajawal, utz we cawaric, ma ri' e c'utubal re cutzir uwach —xecha'.


Yey ru'anic wa' wa chac q'ui tak uwach; pero xa Jun ri caya'w chike caka'an wa', xew ri Dios.


Ire xcʼunic xu tojbej re i quelbal chi sak niʼpa je ʼo puʼab i ujer ʼatbal tzij. Queje ile xu ʼano man coj u cʼulaj i Dios ruʼ y coj u ʼon racʼal ire.


Chaka jujunal wi , chaka na u be wach coj tijin chu 'onquil ; we katzij 'utz coj tijin chu 'anic chuwach i Dios , choj quicot 'uri . Xui-ri maka junamsaj kib ru' jun kachi'il , 'ilbal-re we mas oj 'utz chuwach ire ; xui chaka na u be we 'utz coj tijin yoj chu 'onquil .


»Ri kawach e pacha' candil re ri kacuerpo, ma ruma wa' cojtzu'nic cha' utz cojbinic. Jec'ula', we ri kawach lic utz u'anom, ronoje ri kacuerpo nojinak che k'ijsak y cakil c'u ronoje chi utz. No'j we ri kawach na utz taj, ronoje ri kacuerpo c'o pa k'eku'm.


Ecꞌuchiriꞌ, raj cꞌutunel re ri tzijpixab y ri fariseos xquijek caquichꞌob rakan: «¿Saꞌ ruwach waꞌchi? Rire camacun chirij ri Dios echiriꞌ cubiꞌij cucuy mac. Ma ¿na xew ta neba ri Dios aj cuyul mac?»


»¿O saꞌ nawi cachꞌob alak puwi ri xquicꞌulumaj ri e dieciocho, ri xecamic echiriꞌ xtzak lo ri Torre re Siloé paquiwiꞌ? ¿E cachꞌob nawi alak, wa winak xecamic ma cꞌo más quimac chiquiwa ri cach aj Jerusalem?


Are xe utzin chu yo'yaxic , xquesaj i c'ul cak chi qui cojom che , y xqui coj chic i u 'u' ire . Te'uri xqui c'am bic , xe 'e chu camsaxic chuwach cruz .


Ewi rixok xubiꞌij: —Riꞌin na jinta wachijil —xchaꞌ. Xubiꞌij cꞌu ri Jesús che: —Katzij ri xbiꞌij la, na jinta achijil la.


Por ejémplo , we que oc queb achiab pa molbal'ib , jun beyom , y jun niba' , we i beyom-le chom u 'u' , 'o bak che u 'ab , péro i niba' xa c'ojc'oj u 'u' ,


Na ruk' ta k'u ri' , e k'i xekojow re ri Jesús , jujun ne chike e aj wach re ri tinamit . Pero na xkiq'alajisaj ta wa' chikiwach ri kachb'i'il ruma kakixi'ij kib' chikiwach ri fariseos . Ma we xeta'maxik , na kek'ul ta chi pa ri sinagoga .


Xe oc ʼil che; lic xqui bisoj. Xqui bij chiquiwach: —¿Wach u ʼonquil ile? I que chʼaʼatic-i, ʼis je aj Galiléa, ne te kach aj tinimit.


Tecꞌuchiriꞌ, xakꞌan ri Jesús chwa jun juyub y xebusiqꞌuij china tak ri xraj quebuchaꞌo, y rique xquimol quib rucꞌ.


Ec'u ri lic cuaj ri'in e canweta'maj más uwach ri Cristo. Yey cuaj cac'oji' ruchuk'ab Rire wuc', jela' pacha' ri xuc'utu echiri' xuch'ij uchuk'ab ri camic y xc'astaj lo chiquixo'l ri ecaminak. Yey na jinta c'o cubi'ij nuc'u'x che tob ne cantij c'ax y quincamisaxic jela' pacha' x'an che Rire echiri' xuya rib pa camic.


tob cabalacꞌux kapa o cojcꞌam bi pa cárcel, tob caquiyac quib ruqꞌuiyal winak chikij; tob cakatij cꞌaxlaj chac, cakacuy waram o cakatij numic.


E kuaj k'ut keta'maj alaq wa' : Ralaxel Chikixo'l Tikawex ya'tal puq'ab' kukuy taq ri mak ke ri winaq che ruwachulew — xcha' . Xub'i'ij k'u ri' che ri sik : — Chatyaktajoq , chak'ama b'i rach'at y jat cha'wocho — xcha' .


Jewaꞌ xubiꞌij che: Pakatzij wi lic catinꞌan bendecir y canqꞌuiyarisaj quiwach rawalcꞌoꞌal Gn. 22:16-17 xchaꞌ.


Ma e kꞌij waꞌ cajeker bi ri kꞌatbal tzij paquiwi ri e ralcꞌoꞌal ri Dios. Yey we nabe cꞌut cajeker kucꞌ riꞌoj, ¿saꞌ nawi queꞌquiqꞌuisa wi riꞌ ri na quicojom ta ri Utzilaj Tzij re ri Dios?


Ecꞌu chirij ri cꞌo wi jun echiriꞌ xsiqꞌuix ruma ri Dios, utz we jelaꞌ cacanaj canok.


Yoj chi keta'am chic i sak laj tzij , we xa chu 'onquil coj oc tan chic chi macunic , n-ta chic jun chic ka q'uexel 'uri , tojbal re i ka mac .


Ec'uchiri', quilitaj che ruwa caj ri c'utubal re ruc'unibal Ralaxel Chiquixo'l Ticawex. Conoje c'u ruq'uiyal quiwach tak ri ticawex e c'o che ruwachulew quebok'ic y caquil c'u Ralaxel Chiquixo'l Ticawex cac'un lo pa sutz' chwa ri caj ruc' ruchuk'ab y ruc' runimal uchomalil.


Tecꞌuchiriꞌ, xtzelej lo pa e cꞌo wi can rutijoꞌn y xeboꞌluꞌrikaꞌ quewaric. Xubiꞌij cꞌu che ri Pedro: —¿Catwar cami riꞌ? ¿Na xacuy ta cꞌana ri waram chaꞌ caꞌan orar wucꞌ, tob tane xa juna ora?


Yey na caquirik ta uc'ulic uwach ri cubi'ij ri Esteban ma rire cach'a't ruc' ri na'oj uya'om ri Ruxlabixel ri Dios che.


Jewa' xu'an ri ralaxibal ri Kanimajawal Jesucristo: Ri María, ruchu ri Jesús, unimam chic cac'uli' ruc' ri José. Ec'uchiri' c'amaja' caquijunimaj quib, ri María xcanaj yewa' ixok ruma ruchuk'ab ri Santowilaj Ruxlabixel ri Dios.


Rumal-i xin bij: “Nim laj Dios, chi in ʼo wi, in cʼun-nak chu ʼanic wach i cawaj yet; quin ʼano pacha i tzʼibtal can chupam i ujer wuj chi quin ʼan na.” (Queje ile xu bij i Jesucrísto che i Dios.)


Xoj ic'aw chirij jun ral jyub setel chuwi mar , u bi Cláuda ; chila , n-kas ta nim u cho'ab i tew . 'O jun canuw chi ca charex li chirij i bárco ; xak pa chalo xoj tiqui chu jeq'uic ku' .


»Echiri' ri kati'-kamam xebin pa ri luwar catz'intz'otic, c'o cuc' rique ri jun Rocho Dios xa caquiric, wa' e c'utubal re c'o ri Dios cuc'. Yey rique xqui'an wa jun Rocho Dios jela' pacha' ri xtakan ri Dios che ri Moisés, e lic pacha' ru'aniquil rilom chi rire.


Ix wac'al , chix 'ol pu'ab i Crísto , man 'o ni u cowil ka c'ux are ca winakir tan chic , xak n-coj q'uix ta chuwach are ca c'un tan chic ire .


Ique lic n-xe chʼaw ta chic. Are i tzij chi qui chapom wi quib ique puwi pa be, are i pachin mas nim u ʼij chique ique.


Yix qui 'an pen u 'anic pacha xu bij i mam Moises ; qui 'an retal circuncision che i qui ch'acul iwac'al , tupu xa pa uxlambal 'ij . We queje ile qui 'an yix , ¿ wuchac 'uri ca pe iwoywal chwe , xa rumal xwesaj ronojel i c'ax che u ch'acul jun achi che i uxlambal 'ij ?


Y ri Jesús xub'i'ij che : — Lik utz ri xk'ulub'ej wi la uwach . 'Ana k'u la wa' y kak'oji' k'aslemal la na jinta utaqexik — xcha' .


Chuka'm q'ij k'ut , xojel b'i y xojopon pa ri tinamit Cesarea . Chila' xojok chirocho ri Felipe , ri aj tzijol re ri Utzilaj Tzij , jun chike ri wuqub' diáconos . Y xojkanaj k'u kan ruk' .


Echiriꞌ ebuchꞌaꞌbem chi canok, xel bi chwa ri juyub chaꞌ cuꞌana orar.


E uwariꞌche, lic cꞌuna sak chiwach ralak. Cꞌuna chicꞌuꞌx alak: E oxib junab waꞌ, chipakꞌij chichakꞌab, na in ta uxlaninak che pixabaxic chijujunal alak rucꞌ uwaꞌal nuwach.


Ralak eta'am chi alak wa': Rire lic jusuc'. Cheta'maj c'u alak ri': E janipa ri caqui'an ri lic jusuc', ebalaxinak chi chupa rubi' Rire.


Wa' na e ta que'elawi c'o juna chic Utzilaj Tzij puwi ri Cristo. Pero e c'o jujun xa caquisachisaj na'oj alak y e cacaj caquijalc'atij ri Utzilaj Tzij re ri Cristo.


¿China ri cꞌo pukꞌab cukꞌat tzij pakawiꞌ? ¡Na jinta junok! Ma ri Cristo cachꞌaw pakawiꞌ chwach ri Dios, yey e Rire ri xcam kuma riꞌoj. Y na xew ta waꞌ, ma xcꞌastaj lo chiquixoꞌl ri ecaminak y woꞌora tzꞌul puwiquikꞌab ri Dios.


Chupa k'u ri nab'e tzij k'o taqanik puwi' su'anik kaloq'nimax uq'ij ri Dios pa jun luwar santo wara che ruwachulew .


Jek'ula' ruqaw rala xreta'maj e ora ri' xub'i'ij ri Jesús che : « Ri k'ajol la na kakam taj . » Ruma k'u ri' la' , rire kuk' konoje ri e k'o pa rocho xkub'i' kik'u'x ruk' ri Jesús .


Niʼpa i quiqui cuba qui cʼux chu ʼonquil niʼpa i tzʼibtal chupam i ujer ʼatbal tzij, n-que ʼel ta ʼuri chi sak, xa que yaʼ pa tojpen. Queje ile queʼel na, man chupam u wuj i Dios cu bij: “Que yaʼ na pa tojpen conojel niʼpa i n-quiqui ʼan taj pacha cu bij ronojel i ʼatbal tzij tzʼibtal canok. ʼO u chac ronojel ʼij quiqui ʼan na pacha cu bij ronojel i ʼatbal tzij.” (Queje ile tzʼibtalic, xui-ri mi ta jun ca tiqui chu ʼanic.)


Ma ri Dios nabe e xu'an ri Adán, tec'uchiri' xu'an ri Eva.


Ec'u ri c'axna'bal uc'u'x ri Tito che alak más canimaric echiri' cac'un chuc'u'x ruc' xi'in ib pa anima' alak xc'ul alak y xya ib alak che u'anic janipa ri xubi'ij che alak.


Are xtaqʼui chu ʼonquil, xqui ya i wuj che chi u tzʼibam can i mam Isaías, chi ajbil u tzij i Dios ujer. Xu jak i wuj, xu tzucuj y xu riko pa ʼo wi i tzij chi queje iri cu bij:


Cantzꞌonoj co che alak: Chechajij alak chi utz rutinamit ri Dios, ri eyaꞌom chwi kꞌab alak. Chechajij cꞌu alak chi utz rucꞌ ronoje cꞌuꞌx alak y na xa ta ruma camin alak chupa o xa ruma rayibal puak, ma ri caraj e lic cacha cꞌuꞌx alak che uꞌanic waꞌ.


Ire lic are i aj chʼoʼoj chirij i Dios, xak chiquij conojel i qui dios i winak, xak chirij ronojel i ʼo u ʼij cumal ique. Ire cu ʼan na che rib chi nim u ʼij chuwach ronojel niʼpa i ʼolic, y n-xui ta la ile, xak ca cubi na pa rachoch i Dios y cu ʼan pacha Dios che rib.


Jun , we lic aj Israel winak pu c'ux , lic sakil laj aj Israel 'uri . I retal chi lic 'o u chac che , are i retal 'antal che pa ranima . I retal chi 'o che u ch'acul , xa rumal i ujer 'atbal tzij 'antal che ; xui-ri , i retal 'antal pa ranima , are u Tewal i Dios 'anawnak . Jun , we 'utz u c'ux chuwach i Dios , 'o na 'uri u 'ij rumal i Dios , n-xui ta cumal i winak 'o u 'ij .


¿O na etaꞌam ta cami alak echiriꞌ juna achi cuyoj rib rucꞌ juna ixok xaki camacun cucꞌ achijab, waꞌ cuꞌana xa jun rucꞌ? Ma jewaꞌ tzꞌibital can chupa ri Tzij Pixab re ri Dios: Rachi y rixok echiriꞌ caquijunimaj quib, «quicabichal quebuꞌana xa e jun chwach ri Dios»✡ cachaꞌ.


Jun winak, we n-aj Israel taj, n-ti retal che u chʼacul, xui-ri we cu ʼan wach cu bij i ujer ʼatbal tzij que i aj Israel, i Dios cril na ʼuri xak jun cuʼ i aj Israel, chi ʼo i retal che i qui chʼacul.


Xak que bixan chuwach i jun chi 'o pa chom laj u cubibal , xak chiquiwach i cajib je pacha ángel , xak chiquiwach i veinticuátro nimak tak mam'ib . Xqui bixaj jun bix c'ac' chi mi jun ca naw che , xui i je ciénto cuarénta y cuátro mil que naw che , chi je 'elsam pa c'ax chuwach i jyub ta'aj .


Queje te ile xwaj u ʼanic, man lic quin quicot iwumal. Lic cul in cʼux che, chi iwumal yix cocsax ni in ʼij are ca cʼun tan chic i Kajwal Jesucrísto; iwumal yix quin quicot na chuwach ire; xak quin na na chi ʼutz xeʼel in chac.


Rire lic nim uk'ij y cabi'x che e Uc'ajol ri Jun catakan chwi ronoje. Ec'u ri Dios Kajawxel cuya puk'ab cu'an rey jela' pacha' ri rey David, rumam re ojertan.


Ecꞌuchiriꞌ, xebel bi ri winak pa ri tinamit y xebec chilaꞌ pa cꞌo wi ri Jesús.


Jec'ula' ralak alak nu hermanos, caminak chi alak chwach tak ri Tzij Pixab ruma rucamic ri Cristo. Wa' que'elawi na e ta chi ri Tzij Pixab ri catakan pawi' alak. Ruma c'u ri', utz cu'an alak re jun chic, wa' e ri Cristo, ri xc'astaj lo chiquixo'l ri ecaminak. Jec'ula' ri kabinic lic c'o cutikoj chwach ri Dios ruma oj c'o puk'ab ri Cristo.


Lic cꞌu xjuchꞌ caꞌn cꞌuꞌx alak chique ri e cꞌo pa cárcel. Yey echiriꞌ xmaj ne ri bitak e alak, rucꞌ quiꞌcotemal xchꞌij alak waꞌ. Ronoje tak waꞌ xcuy alak ma etaꞌam alak chilaꞌ chicaj cꞌo wi ri biꞌtisim che alak y waꞌ e ne más utz chwa ri xa re ruwachulew, ma e tak ri cꞌo chilaꞌ chicaj lic cacowinic.


Maya cꞌu ib alak che rayibal na chom ta uwach pachaꞌ ri caquiꞌan ri winak na quetaꞌam ta uwach ri Dios.


Ix tejebnak chic che i molbalʼib que i racʼal i Dios, niʼpa i tzʼibtal qui bi chuwach i wuj chila chicaj. Ix tejebnak ruʼ i Dios chi cu ʼan ni ʼatbal tzij piquiwi conojel i winak, wach i qui ʼanom. Ix tejebnak ruʼ i canima i je ʼutz laj tak winak chi tzʼakatnak chic i qui cʼaslemal rumal i Dios.


Ecꞌu ri Dios, ri caril ronoje ri cꞌo pa kanimaꞌ, Rire lic cumaj usucꞌ saꞌ ri caraj ri Ruxlabixel, ma ri Ruxlabixel cachꞌaw pakawiꞌ e chirij ri caraj ri Dios chike riꞌoj ri oj re ri Dios.


Rixoqib' we k'o kakaj kaketa'maj , kitz'onoj k'u ri' chike ri kachijil chikocho , ma na ub'e taj kech'a't piglesia .


'O jujun ixokib je 'o chu nakaj i cruz ; je are i u chuch i Jesus , rachi'il u cha' , xak i ixok Mariy chi rixokil i ma Cleófas , xak i ixok Mariy Magdaléna .


Ri lajuj rucꞌaꞌ ri nimalaj itzel chicop xawilo, waꞌ tzel caquil rixok na chom ta rubinic; cacokꞌotaj cꞌu can utuquel y caquichꞌanabaꞌ canok, caquitij rutiꞌjil y tecꞌuchiriꞌ caquiporoj pa akꞌ.


I Jesus, queje iri xu laʼ u wach chique: —Waral chuwach i jyub taʼaj, katzij que cʼuli i achiab i ixokib;


I niba'ib , nic are wi je 'o iwu' , pachique 'ij quiwaj qui ya chique , 'is 'utz . Péro yin n-quin najtin ta chic iwu' — xu bij i Jesus che .


Xebic'ow c'u pa tak ri luwar re Frigia y re Galacia, yey e ri Santowilaj Ruxlabixel ri Dios xebuk'atej caquitzijoj ri Utzilaj Tzij chiri' pa ri luwar re Asia.


No'j we juna ixok na uch'ukum ta rujolom echiri' cu'an orar o cu'an k'alajisanic, ri' q'uixbal che ri jun e ujolom pa chapatal wi, ma e junam ri' pacha' k'atom ronoje ruwi'.


Ri Jesús xucꞌul uwach: —Tob in ri quinkꞌalajisan re saꞌ ri nuwach, ri cambiꞌij lic katzij; ma wetaꞌam pa in petinak wi y wetaꞌam pa quinꞌec wi. Noꞌj ralak na etaꞌam ta alak pa in petinak wi y na etaꞌam tane alak pa quinꞌec wi.


Are xin tz'ibaj i wuj-le chiwe , lic xin c'achir iwumal ; mas xin bison chiwe yix , mas xin o' rumal . Xui-ri , xin tz'ibaj bi i wuj-le chiwe , n-petsabal ta bis chiwe , xa xin 'ano c'utbal-re chiwe chi nim ni c'axnabal in c'ux chiwe .


I Jesus lic n-xchʼaw taj. Are ʼuri i ʼatz laj sacerdóte xu bij: —Yin, chuwach i Dios cʼaslic, quin ya chakul: cha bij i sak laj tzij chake; cha bij ʼuri we yet at Crísto, chi u Cʼojol i Dios —xu bij che.


Ecꞌu ri Pedro cꞌa catajin ne che uchꞌobic rakan puwi ri xcꞌut chwach, echiriꞌ ri Ruxlabixel ri Dios xubiꞌij che: «Chawilaꞌ, ma leꞌ oxib achijab catquitzucuj.


Ronoje cꞌu ri caꞌan la, ꞌana la rucꞌ ronoje cꞌuꞌx la, ma e ri Kanimajawal ri canimaj la y na e ta ri ticawex.


I ma Pédro, i ma Wan, cʼa que tijin chi tzij are xe cʼun li juban winak lic que oywaric. I winak-i je are jujun sacerdóte, xak i cajʼatzil i policía re i rachoch i Dios, xak jujun chique i aj Saducéo.


E uwariꞌche we cꞌo junok cusach uwach ri rocho ri Dios,* ri Dios cusach uwach ri caꞌanaw waꞌ. Ma ri rocho ri Dios e santo; yey waꞌ e ralak.


Ire ca jach na piquiʼab i ne te aj Israel winak. Ique quiqui yoʼya na, quiqui bij cʼax che, y quiqui chubaj ni u palaj.


Iwetaʼam yix chi xoʼon panok xa ʼe ruʼ u kajaw, cu tzʼonoj i re te ire che, péro n-xyaʼ ta chic che. Tupu lic xoʼic, n-xtiqui ta chic chu tzalixic u wach, wach i u ʼanom.


Yey lik q'alaj e ruk' ruchuq'ab' ri Dios x'ani' wi ri k'utub'al re kunanik , ma wa'chi xkunutajik , ralaxib'em sik yey ik'owinaq chi pa cuarenta rujunab' .


Rumal-i , in ch'obom yin , ca nabeaj bi ma Títo cu' i juban kachalal , que qui bij na chiwe chi qui bisoj u molic i mer , pacha i bim te yix chi qui 'ano . We yij chic i mer are coj uponic , ca 'alijin 'uri chi ronojel i c'ux xi 'ano , n-are ta pacha xin 'an pen yin chiwe .


Ri'oj keta'am ojelinak chi lo chupa ri be re ri camic yey wo'ora oj c'o chi chupa ri be re ri c'aslemal, ma c'ax quekana' ri ka hermanos. No'j e junok na c'ax ta cuna' ru hermano, ri' c'a c'o chupa ri be re ri camic.


I amol chi cat qui tij chila lic n-que cam taj , xak i 'a' mi jun ca chupuwic .


Te'uri xak xu c'ut rib che i ma Jacóbo , y te'uri chique conojel i apostelab .


Are 'uri i ma Simon Pédro xu bij che : — Kajwal , ¿ Pachin ru' coj 'e wi ? Mi jun ; xui yet ca bij i tzij chake chi cu ya i c'aslemal n-tu q'uisic .


Yey ri María ri aj Magdala y ri María ruchu ri José , xkilo pa xmuq kan wi .


Are que tijin chu cojic abaj che, i ma Estéban xu tzʼonoj che i Kajwal: —Kajwal Jesus, cha cʼama i wanima —xu bij.


ʼO jun tzij lic quin bij chawe; quin bij na chawe chuwach i Dios chi yawnak i cʼaslemal che ronojel wach i ʼolic; xak quin bij na chawe chuwach i Jesucrísto chi n-xu xij ta rib chu bixquil i sak laj tzij chuwach i ma Póncio Piláto.


»¡Lic tok'o' wach ralak alak aj c'utunel re ri tzijpixab y alak fariseos! ¡Xa queb palaj alak! Ma camaj alak ri cocho rixokib e malca'nib. Yey cha' na cak'alajin ta ri na utz taj ca'an alak, e cawererej alak unimal ch'abal echiri' ca'an alak orar. Ruma c'u wa ca'an alak, lic unimal c'axc'olil cac'ul na alak echiri' cak'at tzij pawi' alak ruma ri Dios.


Tec'uchiri', xubi'ij: «Achijab, alak aj Israel, ch'obo na alak rakan chi utz sa' ri ca'an alak chique wa'chijab.


Xujeq k'u ub'i'xikil chike : « Lik chirajawaxik che Ralaxel Chikixo'l Tikawex kutij na ri k'ax y kak'aq b'i uq'ij kuma ri nimaq winaq re ri tinamit , ri nimaq e aj chakunel pa Rocho Dios y raj k'utunel re ri tzijpixab' . Tek'uchiri' , kakamisaxik ; no'j churox q'ij kak'astaj loq » xcha' .


Yin in yom u nimal in c'ux che i ixok-le , woy'em na chi cro'taj can u mac . Xui-ri ire n-craj ta cro'taj canok .


Xui-ri, i Jesus n-ca cam taj, rumal-i n-cu jach ti u patan che jun chic.


Xoʼon chupan jubiʼ, are ʼij wi chi xe ʼajlax wi i winak, xak ʼo jun achi aj Galiléa chi xe moltaj u qʼuial achiab ruʼ; ire ma Júdas u bi. Xui-ri, xak xcamsax ire, teʼuri i je teren chirij xak xe quicher bic.


¿ Wach caka bij , 'ut ? ¿ Xataba i Dios n-suc'ul taj wach i cu 'ano ? ¡ Suc'ulic pues !


(Xlokꞌ cꞌu juchꞌakap ulew rucꞌ ri puak xyaꞌ che ri Judas ruma ri na jusucꞌ taj xuꞌano echiriꞌ xucꞌayij ri Jesús. Ecꞌu ri Judas xuꞌxulubaꞌ lo rib chwi jun cheꞌ y echiriꞌ xtzak lok, xrakaroꞌb rupa y ronoje ri rixcolob xquich caꞌnic.


Xak i ija chi xtzak pa abaj , ile pacha i winak chi quiqui ta i 'utz laj tzij , y que quicotic xqui cojo .


Y pa taq ronoje ri sinagogas uk'iyal laj xeb'enuya pa k'ax re kanmin kiwach chupa cha' kakik'aq b'i uq'ij ri Jesús . Y ruma ri lik xinch'u'jer chikij ruk' woyowal , xeb'e'nutzukuj ne k'a pa taq ri tinamit lik naj .


Xui-ri we cul ka cʼux che chi cakil u wach niʼpa tak i koyʼem, ʼo u chac ʼuri ma baʼcrij ka cʼux chi royʼexic.


Xe'ek k'u ri María ri aj Magdala kuk' rutijo'n ri Jesús y xu'tzijoj chike xril uwach ri Qanimajawal . Yey xutzijoj chike janipa ri xb'i'x b'i che ruma ri Jesús .


Ek'u ri Jesús xuq'atej , jewa' xub'i'ij che : — ¡ Match'a't chik ! Chatelub'i che la'chi — xcha' . Ewi ri itzel uxlab'ixel xuk'aq rachi pulew chikixo'l ri winaq y xel b'i ruk' . Yey na jinta k'ax xu'an kan che .


I achi chi ca c'uli'ic xbaytajic . Ique xe u chap waram , y xe waric .


Ma jela' pacha' xu'an ri Moisés echiri' xuyac jun cumatz chutza'm jun che' pa ri luwar catz'intz'otic; jec'ula' lic chirajawaxic wi Ralaxel Chiquixo'l Ticawex cayaqui' chwa jun che'


Jujun cꞌu chique ri ticawex xquicojo janipa ri xubiꞌij ri Pablo, noꞌj e cꞌo jujun chic na xcaj taj xquicojo.


Yoj , tz'akat oj 'o che i ka ch'acul waral , i kanima ca jilawic , ca bisonic man lic craj chic 'olem che i ka ch'acul aj chicaj .


Y qꞌuisbal cꞌu re, e casachisax uwach ri camic.‡


Ewi ri Pilato xuyolopij b'i ri Barrabás . Tek'uchiri' , xtaqan che kajich' upa ri Jesús y xuya pakiq'ab' ri soldados cha' kakikamisaj chwa cruz .


Te'uri i urox ángel xu ch'awsaj u trompet . Are 'uri jun nim laj ch'umil xtzak li chuwach i jyub ta'aj , lic ca juluwic pacha chaj . Xtzak puwi laj nic'aj che tak i ya , xak laj nic'aj che tak i ralaxbal ya .


Are xutzin ile , xa 'e pa tinimit Capernaum , junam ru' u chuch , i ni'pa i u cha' , xak i u tijoxelab . Chila xcanaj wi queb oxib 'ij .


China cꞌu ri cꞌo lo chwi ri rocho,† makaj ne lo che ucꞌamic bi ubitak re pa ja.


Chiwila wach i tz'ib-i chi quin 'an chiwe , ¡ lic nimak ! man quin tijin chu tz'ibaxic queb oxib tzij ru' in 'ab yin .


E uwari'che ruchu-ukaw rachi xquibi'ij: «Tz'onoj alak che, ma rire nim chic.»


We n-qui 'an ti 'utz ru' ile chi xa okxanim pi'ab , ¿ xataba ca ya' 'uri pi'ab i mer iwe yix ?


Pero ri lic chirajawaxic chike e cakaꞌan ronoje ri ucꞌutum chi ri Dios chikawach.


Are xin chacun iwuʼ ruʼ u nimal in cʼux, xa ʼalijinsax chiwe chi lic in u takon i Dios: xiwil tak i milágro, xak i nimak tak ʼanic re i Dios, xak xiwil juban chic cʼutbal-re chi i Dios ʼo wuʼ.


Yey echiri' quech'a't chiquiwach, ri Jesús xkib cuc' y xerachbilaj bi.


Are i u choʼab i Dios ʼo wuʼ, are i quelsaw bi itzel tak tew. Queje ile ca ʼalijinsax chiwe chi i ʼatbal tzij re i Dios ya ʼo chic chiwach.


cha' cuc'ut ri rutzil uc'u'x chique ri kati'-kamam y na cumesc'utaj ta ri santowilaj utzij u'anom lo ojertan


Ruc' c'u ronoje c'u'x alak, lic choc alak il che roy'exic ruc'unibal ruk'ijol ri Dios. Ma chupa wa' wa k'ij ruwa caj cumaj ak' y casach uwach, y ronoje tak c'u ri' ri c'o che ruwa caj cac'atic y cajak'ur ruma ruc'atibal ri ak'.


¿Wuchac lic ix buy? Iwetaʼam xa rumal i u Tewal i Dios xix tiqui chu majic u be i Dios; ire lic ix u tom ruʼ, ¿wuchac ʼut qui chʼob woʼor chi xa ituquel quix tiqui chu qʼuisic?


Ique 'ut , n-ta xqui bij , we 'o u chac quin jalwachij wach i quin tijin chu c'utic . N-ta xqui bij chwe , man xquilo chi i Dios u yom pin'ab quin c'ut i 'elbal chi sak chique i ne te aj Israel winak . Queje u 'anom i Dios chwe yin pacha u 'anom che i ma Pédro ; xui-ri i ma Pédro taktal bi chique i je aj Israel winak .


Noꞌj juna aj chac cuꞌan ri na utz taj yey na retaꞌam ta cꞌut we na utz ta ri cuꞌano, riꞌ na lic ta cꞌax caꞌan che. Ma china ri lic cꞌo yaꞌtal chukul, chikawach apanok lic cꞌo royeꞌem ri Dios che; yey china ri lic qꞌui yaꞌtal pukꞌab, más ne royeꞌem ri Dios che chwa ri royeꞌem che ri jun na lic ta qꞌui ri yaꞌtal pukꞌab.


Yix ya xix cam ru' i Crísto , rumal-i , ni'pa i to' petnak piqui nojbal i winak , n-ta chic re chiwe . ¿ Wuchac 'ut , c'a qui ya iwib pu'ab i qui nojbal i to' je re u wach i jyub ta'aj ? Yix , ix n-ta chic pu'ab wach tak i quiqui bij ique .


Ec'u ri nabe k'ij re ri semana lic anim c'a e ri' quel lo ri k'ij, xebec pa mukutal wi ri Jesús.


I je jutzobaj re i Dios chila, ique ʼo qui wuj pa quiqui tzʼibaj wi qui bi ixokib malcanib. Xui-ri, chiqui tzʼibaj u bi jun ixok xui we ʼo chic sesent junab che, xak we xa jun i rachijil qʼuijinak ruʼ.


Ri Saulo xutzꞌonoj che: —¿Lal china rilal, Wajawal? —xchaꞌ. Jecꞌuwaꞌ xcꞌul uwach che: —Riꞌin in Jesús, ri Jun catchꞌoꞌjin chirij. Yey riꞌat, atuquel nenareꞌ lic caꞌan cꞌax che awib, jelaꞌ pachaꞌ juna boyex echiriꞌ cuya akan che ri puya cachꞌic lo che —xuchixic.


ri na kakaj taj ketanik , ri na kaki'an taj sa' ri kakib'i'ij , ri na jinta k'ana rutzil k'u'xaj kuk' , ri na e ta kuyul mak y ri na jinta k'ana k'axna'b'al k'u'xaj kuk' .


Pero ruma cꞌu ri tzakibal pa mac re rurayibal ri cuerpo, más utz cꞌu riꞌ we rachi cꞌo rixokil y rixok cꞌo rachijil.


Yey ri Dios na xu'an ta rachi re rachbi'il rixok ma e xu'an rixok re rachbi'il rachi.


Konoje k'u ri etz'ul pa ri q'atb'al tzij , echiri' xkitzu' uwach ri Esteban , xkil rupalaj e pacha' upalaj juna ángel .


Niʼpa i oj ʼo pa bárco, oj dosciéntos seténta y séis.


Y catajin cꞌu quiqꞌuiyaric ri quicojom rubiꞌ ri Kanimajawal, waꞌ e uqꞌuiyal achijab y uqꞌuiyal ixokib.


I ángel xsiqʼuin chu bixquil i tzij-i: —¡Chi xija iwib che i Dios! ¡Chi bij u ʼij! Ya xu rik i ʼij chi cu ʼat ni tzij piquiwi i winak, wach qui ʼanom. Chi cojo u ʼij i jun chi xu yijba i caj, i u wach i jyub taʼaj, xak i mar, xak i ralaxbal tak ya —xu bij.


y xukꞌalajisaj uwach Rucꞌajol chwe chaꞌ e cantzijoj ri Utzilaj Tzij chique ri na e ta aj Israel. Yey puwi waꞌ na xintzꞌonoj tane nunaꞌoj che juna ticawex.


Yey we kab'i'ij alaq « Qaqaw » che ri Jun na kacha'w ta chikixo'l ri tikawex echiri' ku'an q'atb'al tzij pakiwi konoje ruma taq ri ki'anom , ri' lik chirajawaxik che alaq kab'in alaq ruk' xi'in ib' chwach Rire ronoje q'ij che ri k'aslemal alaq .


» ¡ Lik toq'o' wach ralaq alaq aj k'utunel re ri tzijpixab' y alaq fariseos ! ¡ Xa keb' palaj alaq ! Ma ralaq alaq pacha' muqub'al ke anima' xew 'anom saq che ri rij ; chom katzu'nik , no'j k'u rupa nojinaq che kib'aqil anima' y che uk'iyal ch'ul .


Ma we ta kach'aw ri aqanaj y kub'i'ij k'u ri' : « Ri'in na in ta re ri cuerpo ma na in ta q'ab'aj . » Tob' ne jela' ri' kub'i'ij , lik rewi che ri cuerpo k'o wi .


I Jesus xu chap i joʼob caxlanwa ruʼ i queb car; are ʼuri xtzun chicaj y xu tioxij che i Dios puwi. Teʼuri xu piro y xu ya chique u tijoxelab, quiqui jachbej-re chique i winak.


I aj Fariséo chi ʼo i Jesus chi rachoch, are xril ire ile, xu bij pu cʼux: “I achi-le, n-ajbil tu tzij i Dios,” xu bij. “We tene are, cretamaj ʼuri bi chi ixokil ile chi cu yin i rakan-le; xak cretamaj ʼuri chi lic ajmac laj ixok.” Queje ile xu chʼob i aj Fariséo pu cʼux.


Kintz'ib'an pan uk' la ruk' kub'ulib'al nuk'u'x , ma weta'am kik'ow ne uwi' ri ka'an la chwa wa kantz'onoj che'la .


Ek'u rutzijoxik kaqa'ano e pacha' utewul kamik chikiwach ri na kakaj ta kakito , ma kuk'am lo kamik pakiwi' . No'j chikiwach ri kek'uluw re , e pacha' kunab'al ki' ruxlab' , ma kuk'am lo chomilaj k'aslemal chike . Chwach k'u wa' wa nimalaj chak re ri Dios , ¿ china kach'ijow u'anik ?


Te'uri i ma Pédro xu chap che u 'ab y xu yaco . Xe u siq'uij i creyent , xak i ixokib malcanib , y xu jach i ati Dórcas chique , c'as tan chic .


»Chetaꞌmaj cꞌu alak: Wa colobetajic re ri Dios queꞌec utzijoxic chique ri na e ta aj judiꞌab, yey rique caquita na chi utz» xchaꞌ.


Riꞌoj na cakachꞌob tane cakajunimaj kib cucꞌ ri jujun xa caquitacꞌabaꞌ quikꞌij chiquibil quib. Ma rique xa caquijunimaj quib cucꞌ ri cachbiꞌil. Ri quebanaw re waꞌ, na jusucꞌ ta ri quinaꞌoj.


chaꞌ cucꞌam bi wa chac y caꞌan takoꞌn la che; jecꞌulaꞌ cacꞌojiꞌ pucꞌaxel ri Judas aj Iscariot, ri xrokꞌotaj can ri chac xyaꞌ che y xeꞌec cꞌu pa ri luwar takal che» xechaꞌ.


I 'utz-le chi koy'em , n-caka sach ta u cubibal ka c'ux che , man lic cakil na . Keta'am chi cakil na , man caka na i c'axnabal u c'ux i Dios pa kanima rumal u Tewal chi u yom chake .


Jela' pacha' Rilal xintak lo la chiquixo'l ri ticawex che ruwachulew, jec'uri'la' ri'in quebenutak bi rique chiquixo'l ri ticawex che ruwachulew.


Copon cꞌu rukꞌijol echiriꞌ ri Dios cukꞌat tzij paquiwi ri ticawex, yey chupa laꞌ la kꞌij lic e qꞌui ri caquibiꞌij chwe: “Wajawal, Wajawal, riꞌoj xkaꞌan kꞌalajisanic chupa ri biꞌ la chique ri ticawex. Yey chupa ri biꞌ la xekesaj bi ri itzel uxlabixel y pa ri biꞌ la xkaꞌan uqꞌuiyal milagros” quechaꞌ.


Xui-ri, chi ya che u cowil i cʼux ca qʼuiar chuwach i cʼax, cʼa quix u tzʼakatsaj na pi cʼux, xak pi nojbal; n-ta rajwaxic ʼuri chiwe chuwach i Dios.


Ma jela' pacha' ri Jonás xc'oji' oxib k'ij y oxib ak'ab chupa ri nimalaj car, jec'ula' Ralaxel Chiquixo'l Ticawex oxib k'ij y oxib ak'ab camuki' pulew.


Ya i tom chic wach in bim chiwe , chi quin 'e 'ut , te'uri quin c'un chic iwu' . We katzij c'ax quin i na'o , quix quicot 'uri che i xin bij , chi quin 'e ru' i Ta chicaj ; man ire nim u 'ij u cho'ab chinwach yin .


Cwaj yin queʼelok pacha i tzij-i chi tzʼibtal chupam u wuj i Dios: Niʼpa i n-qui tom ti u tzijol i Kajwal, quiqui ta na; niʼpa i n-qui tom taj, quiqui ta ni u be. (Queje ile tzʼibtalic.)


Xbix chal che chicaj : — Ni'pa u 'anom chic ch'am i Dios che , ma bij yet 'uri che chi n-ch'am taj — cutixic .


Ec'u ri rajaw ri camic y ri rajaw ri Hades xec'ak bi chupa ri jun luwar cayenen che ak'. Wa' e ri uca'm camic.


Xak chi bij che chi ʼutz re ire pachin n-cu sach tu cubibal u cʼux chwe —xu bij i Jesus chique u tijoxelab i ma Wan.


¿Wuchac n-xe tiqui ta che? Xa rumal n-xqui cuba ti qui cʼux che i Jesucrísto. Ique xa xqui cuba qui cʼux che wach tak i ʼutz quiqui ʼano. Quiqui bij ique, i Dios ʼutz que rilo rumal ile. Xeʼel chique pacha xqui taquij cakan che jun abaj, tzaksabal que, man n-xqui cuba ti qui cʼux che i Crísto.


Echiriꞌ xquiqꞌuis utijic ri quiwa, ri Jesús xutzꞌonoj che ri Simón Pedro: —Simón, at ucꞌajol ri Jonás, ¿más nawi cꞌax quinanaꞌ riꞌat chwa ri cꞌaxnaꞌbal we caquiꞌan wa jujun chic? —xchaꞌ. Ri Pedro xucꞌul uwach: —Wajawal, rilal etaꞌam la cꞌo rutzil nucꞌuꞌx cheꞌla —xchaꞌ. Ri Jesús xubiꞌij che: —Chebatzuku cꞌu riꞌ ri raltak co nubexex —xchaꞌ.


Ma ri lic caraj ri Dios che alak e ca'an alak ri utz cha' e cak'atej alak tak ri ch'a'tibenic ca'an chi'ij alak cuma ri ticawex na jinta quina'oj.


Wa retalil re circuncisión ukojom e k'utub'al re ri kub'ulib'al uk'u'x , ri xuk'utu echiri' k'amaja' kukoj wa' . Ruma k'u la' , xe'eloq e rire ri kiqaw konoje ri kakub'i' kik'u'x ruk' ri Dios , tob' na xkoj tane wa' wa retalil re circuncisión chike . Jek'ula' , ruma ri kub'ulib'al kik'u'x ka'an jusuk' chike chwach ri Dios .


Ec'u ri cajawal raj chacunel pa Rocho Dios xurich'ij ruk'u' y xubi'ij: —Wa' wa'chi lic xmacun chirij ri Dios ruc' wa xubi'ij. ¡Na jinta chi uchac más e aj cojol umac! Ma lic e la' xta alak xubi'ij ri na takal ta che.


Ri Jesús cꞌo chupa jun tinamit re Galilea echiriꞌ xopon jun achi rucꞌ, yey waꞌchi lic catajin ukꞌayic rucuerpo ruma ri yabil lepra. Rire echiriꞌ xril uwach ri Jesús, xuxuc rib chwach, xukasaj rupalaj chuꞌlew y xutzꞌonoj che: —Wajawal, we caꞌaj co la, joskꞌij la ri nucuerpo che wa yabil —xchaꞌ.


Che iwutzirsaj iwabib ; che i walijsaj i je camnak ; chiwesaj i c'ax chique ni'pa 'o i yobil lépra chique ; xak che iwesaj bi itzel tew chique i winak . Queje ile chi 'ana na . Lic sipam chiwe ni'pa quix tiqui yix chu 'onquil , ni lo'om taj . Xak mi tz'onoj i rajil , we xi 'an i pawor chique i winak .


Ma chupa cꞌu riꞌ ri kꞌij echiriꞌ ruwuk ángel cujek uchꞌawisaxic rutrompeta, ri Dios e cuꞌana ri uchꞌobom lok y jelaꞌ cakꞌalajin ronoje rubiꞌim lo chique ri raj chac e kꞌalajisanelab» xchaꞌ.


Ique chi cʼa maja quiqui ta u be pachique i ʼutz chuwach i Dios, cʼa pacha que tzʼumanic, n-ti qui noʼoj.


Lik e k'i ri e aj sokoso'nel eb'enaq pa taq tinamit che ruwachulew , rike kakib'i'ij : « Na qatzij taj ri Qanimajawal Jesucristo e Rucha'o'n lo ri Dios yey xu'an achi echiri' xk'un che ruwachulew » kecha' . Janipa ri jewa' kakib'i'ij , e sokoso'nel y eyaktajinaq chirij ri Cristo .


no'j we na jinta ukowil , ri' na jinta rajil uk'axel kuk'ulu . Kasach k'u uwach ri' ruchak , tob' rire k'a kakolob'etajik , e pacha' junoq kukolob'ej rib' echiri' kak'at ri rocho .


Conojel i ujer ajbil u tzij i Dios xqui tij cʼax piquiʼab iwatit i mam. Are xqui bij u cʼunic i Jun chi n-tu mac, ʼis xe qui camsaj. Teʼuri are xcʼun i Jun chi qui bim na ique chi ca cʼun na, ¿wach xi ʼan yix che? Xi jach piquiʼab i tzel que ʼilawic, y xi camsaj.


Queje coʼon i Dios ile che i cotzʼij pa tak ʼes, chi xa queb oxib ʼij ʼolic: woʼor cʼaslic, y chwek cʼatnak chic pa ʼaʼ. We ire cu ya i chom laj u ʼuʼ i ral cu cotzʼij-le, ¿xataba n-cu ya ta ʼuri iwe yix? Cu yaʼo pues. ¡Yix cʼo i rajwaxic che u cubibal i cʼux che i Dios!


Maya k'u ib' alaq che utzukuxik ri wa xa kak'isik ; e lik ya'a ib' alaq che utzukuxik ri wa na kik'ow ta k'ana uq'ij , ri kuya k'aslemal na jinta utaqexik . Yey ri kaya'w wa' che alaq , e Ralaxel Chikixo'l Tikawex , ri cha'tal lo ruma ri Qaqaw Dios re ku'an wa' — xcha' .


C'o jun k'ij lic e q'ui ri winak xebel lo pa tak tinamit y xquimol quib ruc' ri Jesús. Ec'uchiri', ri Jesús xujek cac'utun chiquiwach ruc' tak c'ambal na'oj, jewa' xubi'ij:


Xojuchaꞌ cꞌu riꞌ re yacbal ukꞌij Rire chaꞌ quilitaj ruchomalil kuma riꞌoj, ri nabe xcubiꞌ kacꞌuꞌx rucꞌ ri Cristo.


Je tanchi wa' xubi'ij ri Jesús: «¿China c'u ruc' canjunimaj wi quiwach ri winak re wak'ij ora? ¿Sa' ruc' e junam wi?


»Pakatzij wi cambi'ij chiwe: Xew quixoc ri'ix chupa wa takanic petinak chila' chicaj, we ribinic isilabic e más jusuc' chwa ri quibinic raj c'utunel re ri tzijpixab y ri fariseos. No'j we na je ta la', ri' na takal ta chiwe.


Ecꞌu ri Jesús xubiꞌij: —Pakatzij wi cambiꞌij chiwe, chwach ri Dios wa jun ixok nibaꞌ y malcaꞌn e ne xuya más chwa ri xquiya conoje.


Ec'u ri Jesús xebutak rutijo'n che cha' na caquitzijoj ta c'ana che junok we Rire e ri Cristo, Rucha'o'n lo ri Dios.


caquichajij quib cha' na quetzak ta pa mac y jela' chom ri quibinic quisilabic, quechacun chi utz pa ja, caquic'ut ri rutzil quic'u'x y caquitakej ri cachijil. Caqui'an c'u ronoje wa' cha' jela' na jinta junok tzel cach'a't chirij Rutzij Upixab ri Dios.


—ʼO jun acʼal chi, rucʼam queb car xak joʼob caxlanwa ʼantal che cebáda. Péro we xui ile, n-coʼon taj man je qʼui i winak —xu bij.


Ri Juan catajin che uyaꞌic ri bautismo pa jun luwar catzꞌintzꞌotic. E cubiꞌij chique ri winak caquitzelej quitzij chwach ri Dios, caquicꞌul ri bautismo, y jecꞌulaꞌ cacuytaj ri quimac.


We na cakakꞌatej taj, conoje cacubiꞌ quicꞌuꞌx rucꞌ y quecꞌun cꞌu lo riꞌ raj wach re Roma chaꞌ coꞌlquiwulij wa Luwar pa cakalokꞌnimaj wi ri Dios y wa katinamit —xechaꞌ.


Conojel i winak xe oc 'il che y xe oc chu ch'obic chiquiwach : — ¿ Bi chi tzijol ile xu bij ? — xe cha chiquiwach — . I achi-le , u tzij lic 'o u cho'ab ; 'o pu'ab que u tak bi itzel tew , ¡ y que 'elic ! — xqui bij .


Ecꞌuchiriꞌ icꞌowinak chi oxib kꞌij caquitzucuj, xeꞌquirika ri Jesús chupa ri Rocho Dios tzꞌul chiquixoꞌl doctorab re ri tzijpixab. Rire quebutataꞌ y cuꞌan tzꞌonobal chique.


Jela' xquibi'ij ma conoje raj Atenas y ri e aj naj ejekel chiri', xew benak quic'u'x che tak ri caquito y quech'a't chwi tak c'ac' na'oj catajin utayic.


Hermanos, ri'in na cambi'ij taj we nuch'ijom chi u'anic ronoje ri caraj ri Dios chwe. Ec'u ri can'ano e canya ronoje nuchuk'ab cha' e quinel pan ruc' ri c'a c'o chinuwach y na e ta chi canch'ob rakan puwi ri ic'owinak chic.


Xcꞌun cꞌu ri Ananías che wilic, xkib wucꞌ, y jewaꞌ xubiꞌij chwe: “Hermano Saulo, chacꞌulu tanchi ratzuꞌnibal” xchaꞌ. Chupa cꞌu laꞌ la jokꞌotaj, xintzuꞌn tanchic y xinwil uwach ri Ananías.


Tob' kakib'i'ij lik k'o kina'oj , paqatzij wi lik na jinta k'o keta'am .


I Dios ca tijin chu 'anic u chac pi c'ux , y cul in c'ux che chi n-cu mayij tu 'anic c'a ca tz'akat ni u wach , are ca c'un chal i Jesucrísto .


Ri Moisés, ruma ri cubulibal ucꞌuꞌx rucꞌ ri Dios, echiriꞌ xnimaric na xraj ta chic cabiꞌx che e ralab rumiꞌal ri faraón, ri rey re Egipto.


We xutzin in chac-le , we xq'uis u jachic i sipon chique , te'uri quin maj in be c'a Espáña . Are 'uri quin ic'aw iwu' .


Raj judi'ab wo'ob laj xquijich' nupa pa treinta y nueve asial.


ri e aj molot, ri e aj nuc'ul ch'a'tem, ri itzel quic'u'x chirij ri Dios, ri e aj yajanel ruc' itzel ch'a'tem, ri caqui'an nim che quib, ri caquitac'aba' quik'ij, ri itzel uwach tak ri caquino'jij, ri na e ta cojol tzij que quichu-quikaw,


No'j ri winak na caquitanaba' taj lic co quesiq'uin che utz'onoxic cacamisax ri Jesús chwa cruz. Q'uisbal c'u re, xya'taj na chique ri cacaj.


Ri Jesús xub'i'ij che : — Ixoq , lik kojo la wa kamb'i'ij che'la , ma kopon na ri q'ij na xew ta chi kaloq'nimax uq'ij ri Dios wara chwa wa juyub' o k'a chila' Jerusalem , ma utz ka'ani' wa' pa ronoje luwar .


Ri'in in petinaq pa rub'i' ri Nuqaw yey ralaq na kakoj ta alaq nutzij . No'j we ta e la' kak'un chi lo jun chik y xa pa re katzijonik , ri' e kakoj alaq re .


E q'ui chique jewa' caquibi'ij: «La' c'o puk'ab juna itzel uxlabixel y ch'u'jerinak. ¿Su'chac cata alak re?» quecha'.


Xebec c'u rutijo'n, xeboc pa ri tinamit y xe'quirika' jela' pacha' ri xubi'ij bi ri Jesús chique. Y xquiyijba' c'u ri cena re Pascua.


Ek'u ri kekojow re y kakik'ul ri bautismo , kekolob'etajik . No'j k'u ri na kekojow ta re , kaq'at na tzij pakiwi' .


Yey chwi c'u ronoje tak wa', ri más chirajawaxic e lic c'ax cana' ib alak chiwach alak, ma e wa' ri cu'an xa jun che alak pa sakil wi.


Tek'uchiri' , xinwil jun mar katzu'n pacha' vidrio yey kawon aq' chupa . Konoje ri na xesokotaj ta ruma ri nimalaj itzel chikop , na xexuki' tane chwach ri jun uk'axwach y na xkiya tane luwar kakoj chike ri retalil re ri rajlib'al rub'i' ri nimalaj itzel chikop , konoje rike e tak'al chwi ri mar katzu'n pacha' vidrio y kuk'a'am ri ki arpa ya'tal chike ruma ri Dios .


Ri Jesús xubi'ij: —Pakatzij wi cambi'ij chiwe: China ri uya'om can rocho, ebuya'om can ri ratz-uchak', ruchu-ukaw, ri rixokil, ri ralc'o'al o rulew, ruma ucojom ri nubi' ri'in y ruma rutzijoxic ri Utzilaj Tzij,


E tak cꞌu waꞌ wa winak caquicꞌul ri kꞌatbal tzij re ri cꞌaxcꞌobic na jinta utakexic; xa jumul cꞌut quebesax bi chwach ri Kanimajawal y chwach ruchomal ruchukꞌab


ma e ralak ri alak kacarta, alak cꞌutubal re ri kachac kaꞌanom. Lic tzꞌibital cꞌu pa kanimaꞌ janipa ri uꞌanom ri Dios ucꞌ alak kuma riꞌoj, yey wa chac lic cakꞌalajin chiquiwach conoje ri ticawex ruma ri cꞌacꞌ binic silabic alak.


Rumal u cubibal ka c'ux-le , lic jiquil i kanima . Lic jiquil oj 'olic pacha o'onom jun bárco yukul rumal u taq'uibal , áncla u bi . I bárco n-ca silab ta chic we ch'aptal u áncla che jun nim laj abaj . Xak queje yoj ile : 'o i ka yukibal ch'aptal che i Jesucrísto , pa xoc wi chupam i lo'laj q'uijibal chuwach i Dios , rumal-i jiquil i kanima .


I Jesus xu nabej chi i winak-le cacaj quiqui 'an pen che , chi quiqui c'am bic , y quiqui 'an qui 'atol tzij che . Rumal-i , xel chiquixol , y xel chubi mas che i jyub utuquel .


No'j chike konoje ri keb'anaw re ri utz , ri Dios kuya kichomal , yakb'al kiq'ij y utzil chomal , tob' e aj judi'ab' o na e ta aj judi'ab' .


Echiri' xopon ri Saulo Jerusalem, lic xraj cakib cuc' ri quicojom rubi' ri Cristo. Pero conoje rique lic caquixi'ij quib che, ma na caquicoj taj we pakatzij wi ri Saulo ucojom chi rubi' ri Cristo.


Y na rucꞌ ta cꞌu riꞌ, ¡ralak lic ꞌanom nim che ib alak! ¿Suꞌbe na xbisoj ta alak waꞌ wa mac? Ma ri xraj e ta xesaj bi alak chiquixoꞌlibal rutinamit ri Dios ri caꞌanaw waꞌ.


Ri nic'aj chic tako'n e c'o pa ruchac ri Kakaw, quetojic y na quechacun ta pa juna chic chac. ¿Na takal ta neba wa' che ri Bernabé y chwe ri'in? ¿O xew cami ri' ri'oj na takal ta wa' chike?


Ma ri Utzilaj Tzij kuq'alajisaj chiqawach su'anik kojk'oji' jusuk' chwach ri Dios , yey wa' e ruma ri kub'ulib'al qak'u'x ruk' Rire ; ronoje k'u ri qak'aslemal chwach ri Dios e ruma ri kub'ulib'al qak'u'x . Ma jewa' tz'ib'ital kan pa Ruch'a'tem : Ri e jusuk' chwach ri Dios , k'o kik'aslemal ruma ri kub'ulib'al kik'u'x ruk' Rire kacha' .


Ec'u ri Pedro xebucoj bi pa ja y xuya luwar chique quecanaj can la jun ak'ab chiri'. Chuca'm k'ij c'ut xe'ec cuc', yey xecachbilaj bi jujun hermanos e aj pa ri tinamit Jope.


Y na xq'ob' ta ri kub'ulib'al uk'u'x tob' reta'am rucuerpo e pacha' kaminaq chik ma ya kopon pa jun ciento rujunab' y reta'am ri rixoqil Sara na kalan taj .


Xui-ri, ile xak are ʼilbal-re chake, chi jun achi ʼo u chac lic cʼax chu na i rixokil; cʼax chu na, pacha coʼon che rib ire, cʼax cu na rib. Xak i ixok, chu cojo u ʼij i rachijil.


Che i to i niba'ib ru' u bitak iwe , chi 'ana i 'utz ru' i c'ux ; te'uri xak i pi c'ux , ch'am na que'elok ; n-xui ta i 'ab , ch'am .


E uwari'che alaq nu hermanos , ri lik k'ax kanna' alaq , lik tikila alaq jusuk' y maya k'u alaq luwar che ritzel kuch'ij chuq'ab' alaq . E lik ya'a ib' alaq che u'anik ruchak ri Qanimajawal , ma eta'am chi alaq lik k'o kutiqoj ronoje ri chak ka'an alaq pa rub'i' .


Ri Andrés ruchak' ri Simón Pedro, e jun chique ri ca'ib xquita ri xubi'ij ri Juan y xeterej bi chirij ri Jesús.


Cu toj na ʼuri u mac. Ketaʼam ile man i Kajwal Dios xu bij: “I tzalijbal u wach chique, wach i qui ʼanom, we-yin u ʼonquil ile. Yin quin yaw i tojbal mac chique, wach i qui ʼanom.” Queje ile xu bij; i u wuj i Dios xak cu bij; “I Kajwal Dios cu ʼan ni ʼatbal tzij piquiwi i winak je re ire.” Queje ile cu bij.


'O jujun ixokib je kachi'ilam , xoj qui coj 'il , man sakiric xe upon pa i muktal wi ,


Ma ri sipanic xtak lo alak chwe ruc' ri Epafrodito e pacha' jun kasa'n lic qui' ruxlab chwach ri Dios, yey ri Dios lic caqui'cot che wa'. Ruc' c'u ri nuc'ulum che alak, c'o chi ri cajawax chwe y quic'ow ne uwi'.


Yey we ketaꞌam Rire cojuto, ketaꞌam cꞌu riꞌ cuya chike saꞌ ri katzꞌonom che.


Y uk'iyal winaq k'ut xemolotaj chiri' pa k'o wi Rire . Ruma la' , ri Jesús xok chupa jun barco , xtz'uyi' chupa y konoje ri winaq xekanaj kan chuchi' ri mar .


I Jesus xu bij che: —Jun, we atin-nak chic, chʼam chic ʼuri, xui chic i rakan ʼuri craj chʼajic. Yix ix chʼam chic; xui-ri, n-iwonojel taj —xu bij.


Ma takej jun ral tz'il 'o chupam u ba'wach awachi'il , y awe yet n-ca na taj 'o jun nim laj 'et chupam .


¿Na etaꞌam ta neba alak copon jun kꞌij rutinamit ri Dios caquikꞌat ne tzij paquiwi ri e cꞌo che ruwachulew? We copon cꞌu waꞌ wa kꞌij echiriꞌ cakꞌat alak tzij paquiwi ri e cꞌo che ruwachulew, ¿na jinta cami pakꞌab alak riꞌ cakꞌat alak tzij puwi ri lic na il ta uwach cꞌo woꞌora?


Niʼpa tak i we yin, xak awe yet; niʼpa tak i awe yet, xak we yin. Ique quiqui ʼalijinsaj in ʼij yin (xak quiqui ʼalijinsaj a ʼij yet).


Xui-ri, i usucʼ u tzij i Jesus queʼelok chi ma Lázaro camnak chic. I u tijoxelab xqui chʼob ique chi xa cwaric, man queje ile xu bij i Jesus.


Are 'uri i u Tewal i Dios xrajawij pinwi ; xin na'o chi i ángel xin u c'am bi che jun nim laj jyub tac'tic . Chila xu c'ut wi i tinimit chwe chi are i lo'laj tinimit Jerusalen , xkaj li chicaj ; lic ru' i Dios xpe wi .


ma e petinak chupa rubiꞌ ri Kanimajawal ruma cꞌax caquinaꞌ Rire, y na jinta toꞌbal que caquicꞌam chique ri winak na quetaꞌam ta uwach ri Dios.


I Jesus xu bij chique : — Chupam jun uxlambal 'ij xin 'an jun milágro . Yix xi bisoj man pa jun uxlambal 'ij xin 'an wi .


Ri'in ruc' ronoje ri can'ano, e can'an ri utz chique conoje. Na cantzucuj ta c'u ri utz xew chiwibil wib ri'in, ma e cantzucuj ri utz que conoje cha' jela' caquirik ri chomilaj c'aslemal re ri Dios.


Tecꞌuchiriꞌ lic balacꞌum chi quipa, xequicꞌam bi pa cárcel. Y ri e aj kꞌatal tzij xquibiꞌij che raj chajal re ri cárcel lic quebuchajij chaꞌ na quebanimaj taj.


Rumal-i , i Dios are xu cha i u C'ojol y xu tak li chuwach i jyub ta'aj , nabe xu tak li chiwe yix ; xraj ire cu ya ni 'utz piwi yix xak quix u to man qui mayij i macunic — xu bij i ma Pédro chique .


Ri soldado xeꞌec pa ri cárcel y xucꞌatzij rujolom ri Juan. Xucꞌam lo pa jun plato y xuya cꞌu che rali, y rali xuꞌyaꞌa che ruchu.


Ma jewa' cubi'ij chupa Ruch'a'tem ri Dios: Cantzijoj ri bi' la chiquiwach ri e watz-nuchak', Cambixoj ri bi' la chiquixo'l ri tinamit la echiri' quimolom quib.


»¡Lic tok'o' wach ralak alak aj c'utunel re ri tzijpixab y alak fariseos! ¡Xa queb palaj alak! Ma ralak alak pacha' mukubal que anima' xew 'anom sak che ri rij; chom catzu'nic, no'j c'u rupa nojinak che quibakil anima' y che uq'uiyal ch'ul.


E tzij wa' can'an cuc' ri nutinamit chupa tak la' la k'ij: Cancoj ri nutzijpixab pa canima' y cantz'ibaj pa quijolom, cacha ri Dios Kajawxel.


y xutzꞌonoj cꞌu chique: —¿Xcꞌul alak ri Santowilaj Ruxlabixel ri Dios echiriꞌ xcoj alak rubiꞌ ri Cristo? —xcha chique. Yey rique xquicꞌul uwach: —¿Saꞌ riꞌ waꞌ? Ma riꞌoj na katom tane qꞌuenok we cꞌo Ruxlabixel ri Dios —xechaꞌ.


Xui-ri, i aj Israel n-xqui ya ta qui wach we quin oʼtaxic, rumal-i ʼo u chac xin tzʼonoj in petic waral chuwach i ʼatz laj ʼatol tzij; xwaj chi are ire cu ʼat na tzij pinwi. Are i rumal-i xin petic, n-are ti u cojic qui mac i wach aj tinimit quin ʼano.


Are xu ta chi je q'ui i winak ca tijin quic'awic , “ ¿ Wach copis ile ? ” xu bij .


»Alak katz-kachak', alak ralc'o'al can ri Abraham y onoje alak ri c'o xi'in ib uc' alak chwach ri Dios, che c'u ralak takom wi lo ri Utzilaj Tzij re colobetajic.


Ma echiriꞌ ri Dios xuꞌan rubiꞌtisinic che ri Abraham, xujiquibaꞌ uwach waꞌ chupa rubiꞌ Rire ma na jinta chi junok más cꞌo uwach chwa Rire.


Ri'in cambi'ij: Cac'unic, cusach quiwach wa aj tunulel y cuya ri rulew pa tunulic chique jujun chic —xcha'. Ec'uchiri' xquita wa' ri winak, xquibi'ij: —¡Mu'an ne co ri' wa' ri Dios chike! —xecha'.


Yin in bim che i ma Títo chi yix ix 'utz , y n-quin q'uix ta che in bim-le , man ire rilom chic chi katzij i xin bij . Yin , xui i sak laj tzij in bim chiwe yix , xak lic sak laj tzij i xin bij che i ma Títo are xin bij che chi yix ix 'utz .


Ma na jinta cꞌo wewam chiwach alak; e janipa ruchꞌobom lo ri Dios cajawax che alak, nukꞌalajisam chi chiwach alak.


Ek'uchiri' , xkib'i'ij rike : — Na jinta chi uchak más e aj kojol umak , ma lik oj xojtaw re ri xub'i'ij ruk' ruwa re' — xecha' .


Echiriꞌ ri nimak e aj chacunel pa Rocho Dios cucꞌ ri fariseos xquita tak ri cꞌambal naꞌoj xutzijoj ri Jesús, xquimaj usucꞌ chiquij rique xbiꞌx wi waꞌ.


Kopon na k'u ri q'ij echiri' kasach na kiwach , ma ri kidios rike e taq ri rayib'al re ri kiti'jil . Kaki'an ne nim che kib' ruma taq ri kaki'ano tob' wa' lik k'ixb'al uwach , yey lik kakiya kina'oj che taq ri xa re ruwachulew .


Ch'obo pe alak puwi ri sakil rutzil uc'u'x ri Kakaw Dios, ma lic c'ax cojuna'o y uya'om ri cabi'x chike oj ralc'o'al Rire. E uwari'che ri winak e c'o che ruwachulew, ri c'amaja' caquicoj rubi' ri Jesús, na queta'am taj oj china ri'oj chwach ri Dios, ma rique na queta'am ta uwach Rire.


Yix, ʼo i quiwaj, xui-ri, n-ca yaʼ ta chiwe, rumal-i quix camsanic. ʼO i lic qui rayij, xui-ri, n-quix tiqui ta chu rikic, rumal-i ca pe i chʼoʼoj chixol. N-ca yaʼ ta chiwe wach i qui rayij, man n-qui tzʼonoj ta che i Dios.


Ri cajawal raj chacunel pa Rocho Dios y conoje ri nimak winak re ri tinamit lic quetaꞌam katzij wa cambiꞌij, ma rique lic xquilo saꞌ tak ri xinꞌano. Ma chique ne rique xincꞌul wubi uwujil, tzꞌibital bi chique raj wach e aj judiꞌab e cꞌo Damasco chaꞌ utz quebenuchap lo chi presoyil ri quicojom rubiꞌ ri Cristo y quebenucꞌam lo Jerusalem re queyaꞌiꞌ pa cꞌaxcꞌobic.


Rilal eta'am chi la sa' taq Rutzij Upixab' ri Dios : “ Matmakun chirij ri k'ulanikil . Matkamisanik . Mateleq'ik . Ma'an raq'ub'al chirij junoq . Chaloq'oj kiq'ij rachu-aqaw ” — xcha che .


Echiri' k'o junoq kuna'o k'o kaminow uwach pa mak , mub'i'ij e ri Dios ri ka'anaw wa' che . Ma ri Dios na kacha ta k'ana uk'u'x che ri mak yey na kumin tane junoq chupa .


Ri 'ana alaq e loq'oj alaq uq'ij ri Cristo chupa ri anima' alaq , ma Rire e Qajawal . Xaqi yijb'a' ib' alaq che uk'ulik uwach taq ri tz'onob'al ka'an che alaq puwi ri kub'ul pan k'u'x alaq che ; yey 'ana alaq wa' ruk' uch'uti'nal k'u'x alaq y xi'in ib' alaq chwach ri Dios .


Ronoje c'u wa kic'owibem e uma ralak, cha' jela' caq'uiyar quiwach ri quec'uluw re ri unimal rutzil uc'u'x ri Dios. Yey wa' e re yacbal uk'ij ri Dios, ma jela' lic e q'ui ri caquitioxij ri unimal rutzil uc'u'x ri Dios paquiwi'.


I ma Pédro xruwaj julaj chic , y juntir xch'aw i ac' .


Are i xu 'ano , are xc'un waral pa Róma , xu jek in tzucuxic , y n-xu mayij taj c'a xin u rik na .


We c'o c'u junok cutz'onoj chiwe sa' ri qui'ano, jewa' chibi'ij che: “Rawaj quebajawax che ri Kajawal, yey c'ate cutak tanchi ulok” quixcha'.»


Ic'owinak chi tak wa', ri Pablo xel bi pa ri tinamit Atenas y xe'ec Corinto.


Are ya xoc aʼab, i rajaw i chac xu bij che i ucʼawnak i mocom: “Che a siqʼuij i ajchaquib y che a tojo. Nabe che a tojo bi niʼpa i xe cʼun qʼuisbal-re. Are i je ocnak nabe, qʼuisbal-re che a tojo bic,” xu bij che.


Ruma ri cubulibal kac'u'x, keta'am ri Dios xch'awic y ruc' c'u ruch'a'tem xu'an ronoje ri c'olic, ma ronoje ri cakil wo'ora upetebem lo che ri na quilitaj ta uwach.


Katzij yoj ru' i ma Pédro oj aj Israel winak chi kalaxic , n-oj ta queje pacha i ne te aj Israel chi n-ti Dios cu' .


Te'uri i ángel xu c'ut jun rakana chwe ; are i ya chi u xebal i c'aslemal . I ya-le , lic ch'am , lic ca c'arin u wach ; calax li chila pa chom laj cubibal pa que cubi wi i Dios xak i Tolke , chi ral Chij ca bixic .


Ec'uchiri', ri Tomás xubi'ij che ri Jesús: —¡Lal Wajawal y Lal nu Dios! —xcha'.


Cꞌo cꞌu jun ixok aj Canaán jekel chiriꞌ, rire casiqꞌuinic xcꞌun chwach ri Jesús, jewaꞌ cubiꞌij: —¡Wajawal, lal ri Ralcꞌoꞌal can ri rey David, chinjuchꞌ caꞌn co cheꞌla! Ma cꞌo jun walit lic cꞌax ucꞌulumam ruma cꞌo pukꞌab jun itzel uxlabixel —xchaꞌ.


Ecꞌu ri Simón Pedro xuꞌan pan ukꞌab che chaꞌ cutzꞌonoj che ri Jesús china ri cubiꞌij.


»We c'o junok cucoj amac y catuc'am bi pa k'atbal tzij, nabe cha'ana pan utzil chomal ruc' pa be cha' jela' na catu'ya'a ta chi puk'ab raj k'atal tzij. Ma we na xa'an ta ri', raj k'atal tzij catuya bi puk'ab ri ausiliar cha' catu'ya'a pa cárcel.


Echiriꞌ cꞌamajaꞌ cancoj rubiꞌ ri Cristo, xinchꞌobo e ronoje tak waꞌ e re yacbal nukꞌij chwach ri Dios; noꞌj woꞌora canmaj usucꞌ na e ta uꞌanom riꞌ, ma na ruma ta waꞌ xinwetaꞌmaj uwach ri Cristo.


Na xa ta jubikꞌ ri cꞌax y ri paxibal cꞌuꞌx xinicꞌow wi echiriꞌ rucꞌ okꞌej xintzꞌiban pan che alak. Na xinꞌan ta cꞌu waꞌ chaꞌ canya alak pa bis, ma e xinꞌano chaꞌ quetaꞌmaj alak lic nim ri rutzil nucꞌuꞌx che alak.


Je ʼo jujun rakan u ʼab i ʼatbal tzij re i jyub Asia chi je ramig i ma Páblo; xak ique xqui tak bi u bixquil che, chi ma oc bi pa ja cuʼ i winak.


Cꞌa cachꞌaꞌt ne ri Jesús echiriꞌ xecꞌun lo jujun achijab e petinak chirocho ri aj wach re ri sinagoga y xoꞌlquibiꞌij che: —Ri miꞌal la ya xcamic; na jinta chi cutikoj cabayabaꞌ la ri tijonel —xecha che.


I amol chi cat qui tij chila n-que cam taj , xak i 'a' chila mi jun ca chupuwic .


Ma e pacha' ri'in , in k'o puq'ab' jun taqanel y rire eb'uya'om uk'iyal soldados panuq'ab' . We kamb'i'ij k'u che junoq “ Jat ” , ke'ek ; o kamb'i'ij che junoq chik “ Chatpetoq ” , kapetik . Yey we kamb'i'ij che juna waj chak “ Cha'ana wa' ” , ku'ano — xcha' .


Xquibi'ij c'u chiquiwach: «Na caka'an ta pa ri nimak'ij cha' ri tinamit na quetucuc ta ruma wa'» xecha'.


I Jesucrísto , xya' u patan , n-rumal ta que i ratit u mam , xui-ri , yatal u patan rumal u c'aslemal chi 'o u cho'ab chi n-ca q'uis taj .


Ka tijom ka loʼxic, ka tijom cárcel; ka tijom i que chʼokow chikij; ka tijom i cʼax laj tak chac; ka chʼijom waram; ka tijom numic; xui-ri, n-xka sach ti u nimal ka cʼux chupam.


We 'o jubi' in 'ij , xa are rumal i rutzil u c'ux i Dios chwe . I rutzil u c'ux u yom chwe , n-to' ta xu ya chwe , lic xu rik u chac chwe man yin mas xin chacun chiquiwach i juban apostelab . Xui-ri , n-yin ta xin 'anawic , are i Dios xa 'anawic rumal i rutzil u c'ux chwe .


Y xril k'u ri' lik ka'an k'ax che jun chike ruma jun aj Egipto . Xuto' k'u uwi' ri ratz-uchaq' yey xukamisaj ri aj Egipto .


»Lic e q'ui ri quecamisax ruc' espada y e q'ui quec'am bi chi presoyil pa jujun chic tinamit che ronoje ruwachulew. Yey ri tinamit Jerusalem cac'oji' c'u paquik'ab ri na e ta aj Israel cha' quetakan puwi', c'a pa copon wi ruk'ijol ubi'im chi ri Dios.


¿China c'u ri' ri más c'o uwach? ¿E nawi ri xticow re? ¿E nawi ri xja'an re? Na e taj, ma e ri Dios, ri caq'uiyisan re.


Ecꞌuchiriꞌ, ri Jesús xel bi chwa jun juyub y xtzꞌuyiꞌ chilaꞌ junam cucꞌ rutijoꞌn.


Chuka'm q'ij k'ut , ri Juan k'o tanchi chiri' junam kuk' ka'ib' chike rutijo'n rire .


» Kita k'u ri' k'o ch'a'oj jewa' y k'o ch'a'oj jela' . Mixi'ij k'u iwib' che , ma lik chirajawaxik wi ku'ana taq wa' ; no'j na e ta wa' ri k'isb'al re ruwachulew .


We c'o junok na cutakej ta wa cakatz'ibaj pana che alak, k'alajisaj alak chinok y majunimaj ib alak ruc', cha' jela' caq'uix che ri cu'ano y cutzelej utzij.


E kib'i' wa' : Simón ri xkoj Pedro che y ruchaq' Andrés , Jacobo y Juan , Felipe , Bartolomé ,


Xui-ri, maka sach pa ka cʼux, i ʼatbal tzij n-yabal ta re i cʼax chique i je ʼutz. N-cumal ti ique ʼo i ʼatbal tzij, xa cumal i je aj ʼanol mal: niʼpa i quiqui laʼ u wach chique i u wi u jolom i tinimit, xak niʼpa i n-que cojon ta chique ique; xak ʼo u chac i ʼatbal tzij chique niʼpa i n-ta Dios cuʼ, xak niʼpa i je aj ʼanol mac; xak ʼo u chac chique i n-quiqui coj ti u ʼij i Dios, xak chique i n-quiqui chʼob ti Dios; xak ʼo u chac chique pachin quiqui camsaj i qui chuch i qui kajaw, xak chique conojel i je aj camsanel.


We c'o junok cubi'ij xa jun u'anom ruc' ri Dios, chirajawaxic c'u ri' chu'ana che rubinic jela' pacha' rubinic ri Kanimajawal Jesucristo.


Ix wachalal, yix iwetaʼam chi i ka solinic iwuʼ n-toʼ ta xsachic; lic ʼutz xelic.


Hermanos, echiriꞌ xincꞌojiꞌ ucꞌ alak, na xinchꞌaꞌt ta ucꞌ alak jelaꞌ pachaꞌ quinchꞌaꞌt cucꞌ ticawex catakan ri Ruxlabixel ri Dios pa canimaꞌ; ma e xinchꞌaꞌt ucꞌ alak jelaꞌ pachaꞌ quinchꞌaꞌt cucꞌ ticawex cꞌa caquitakej tak ri rayibal re ri quitiꞌjil, ri cꞌamajaꞌ cꞌo quiqꞌuiyibal chwach ri Cristo.


Chupa tak c'u la' la k'ij, pa ri tinamit Éfeso xquijek quetucuc ri winak chirij ri C'ac' Be re ri Dios y na xa ta jubik' ri xqui'ano.


Wo'ora Timoteo, canya wa takanic chawe ri'at at nuc'ajol chupa rubi' ri Cristo: Chachuk'ubej awib chupa ri chac ya'om pak'ab e chirij ri xk'alajisax pawi' ri'at chwi rachac chwach ri Dios.


Ya'a ri k'ab la paquiwi' cha' chupa rubi' ri Jesús, ri Santowilaj Aj Chac la, quecunutaj ri yewa'ib y ca'ani' tak c'utubal re ri chuk'ab la» xecha'.


No'j we kaqaq'alajisaj ri qamak chwach ri Dios , Rire kukuy qamak y kojuch'aj che ronoje ri na utz taj k'o pa qanima' , ma Rire lik jusuk' y ujikib'am uwach ku'an wa' yey Rire na ku'an ta raq'ub'al .


Ire n-cretamaj taj wach i qʼuiyic coʼon u ticon; ire xa cwaric ʼab ʼab, xak cwalij ronojel u sakirbal. Queje coʼon ire ile, tzʼakat quicʼaw i tiémpo. I u ticon ca poʼic y ca qʼuiyic. Ire n-retaʼam taj wach mer rumal xpoʼ u ticon.


Noꞌj ri Pablo na xucꞌul ta ucꞌuꞌx queꞌec ri Marcos cucꞌ, ma ri Marcos xerokꞌotaj can pa tak ri luwar re Panfilia y na erachbilam ta chi lo che ri chac.✡


I winak , are xquilo wach i milágro xu 'an i ma Páblo , xe oc chi sic' : — ¡ Je dios je kajnak li ku' yoj ! ¡ Ique-le je dios pacha que tzun achiab ! ( Queje ile xqui bij pa qui ch'awbal i aj Licaónia . )


Waꞌ oxlaj xuꞌano; tecꞌuchiriꞌ, ri nimalaj cꞌul xtzelej tanchi chilaꞌ chicaj.


B'i'ij k'u la chiqe : ¿ Usuk' nawi kaqa'an tojonik che ri nimalaj taqanel re Roma o na usuk' taj ? — xecha' .


Xub'i'ij tanchi ri Jesús : — Ek'u uwari'che nub'i'im che alaq : Na jinta junoq kape wuk' , we na e ta ri Nuqaw k'amayom lo re — xcha' .


—Nim laj winak, i mam Moises u bim canok chi jun achi, we xcamic, we n-ta racʼal ruʼ can i rixokil, ʼo u chac ʼuri ca cʼuli i ratz u chaʼ i achi ruʼ ixok malcan, pu qʼuexel i camnak. Queje ile ca qʼuiji na can racʼal i camnak ruʼ ixok. Je ile u bim canok.


Are xutzin u ʼonquil ile, are ʼuri i ma Jose aj Arimatéa xu tzʼonoj utzil chomal che i ma Piláto chi ca yaʼ che chi cu cʼam bi u chʼacul i Jesus. I ma Jose-le are jun terejnak chirij u cʼutunic i Jesus, xui-ri aliʼal man cu xij rib chiquiwach i nimak tak aj Israel. I ma Piláto xu ya che; teʼuri i ma Jose xu cʼam bi u chʼacul i Jesus.


Cha cʼun chi cʼux wach coʼon jun rajaw ja. Ire we te retaʼam chi chaʼab ca cʼun jun iliʼom ruʼ, we te retaʼam wach oʼonom ʼor ca cʼunic, ire ʼut ca cʼascʼat na. N-cu ya ta che coc paja, crelʼajbej re ubitak-re.


Yey chique jujun chic, cheto'o alak cha' quecolobetaj che ri ak' re ri xibalba', jela' pacha' cajeq'uix pana junok e ri' catzak pa ak'. C'utu alak ri relej c'u'x alak chique ri lic e aj mac. Pero e lic chajij ib ralak cha' na ca'an ta e alak ri mac caqui'an rique; e 'ana alak pacha' ri cu'an junok echiri' na caraj taj cuchap juna c'ul lic ch'ul.


Ek'uchiri' , jun chike ri e aj k'utunel re ri tzijpixab' jewa' xub'i'ij che ri Jesús : — Lal tijonel , echiri' kab'i'ij la wa' , oj jun ri'oj kojyaj la — xcha' .


Ec'uchiri' xebopon chwach ri juyub Olivos, chunakaj raldeas Betfagé y Betania, ri Jesús xebutak bi ca'ib chique rutijo'n cha' quenabej apanok,


Rumal niʼpa i u ʼanom-le, i Dios xu ya che chi ʼatz u ʼij, xak xu ya che chi caka bij Kajwal che. I u bi-le, ʼatz u ʼij chiquixol ronojel tak i biaj.


Ire, we xu rik jun chi lic chom, lic pakal rajil, ca ʼe chu cʼayixic ronojel i ubitak-re, loʼbal-re. (Queje coʼon ire ile man lic chom; xak queje ile i ʼatbal tzij re aj chicaj.)


Man ile , pa ranima ca pe wi . Piqui c'ux i winak ca pe wi i qui nojbal chi n-'us taj ; are i rumal 'uri 'o i je c'ulanic quiqui kajsaj qui 'ij cu' i ne te cachi'il . Are i rumal 'uri xak 'o i ne te c'ulanic quiqui kajsaj qui 'ij chiquiwach ; are i rumal 'uri , 'o i winak je camsanel ,


Ri Jesús xubi'ij che: —¿Sa' ri tz'ibital chupa Rutzij Upixab ri Dios? ¿Sa' ri camaj la usuc' che? —xcha'.


K'una chak'u'x ri ximb'i'ij kan chawe echiri' e ri' kin'ek Macedonia : E katkanaj kan chupa ri tinamit Éfeso ma chiri' e k'o jujun tikawex lik junwi ri kakik'utu chwa ri kaqak'ut ri'oj . Ximb'i'ij k'u kan chawe keb'ataq che na kaki'an ta chi wa' .


Pero ruma ri x'an alaq che ri Jesús , ri Dios xu'ana janipa rub'i'im lo ojertan kuma ri q'alajisanelab' echiri' xub'i'ij Rucha'o'n lo Rire kutij k'ax .


Paqatzij wi Ralaxel Chikixo'l Tikawex e katajin che rik'owib'exik janipa ri tz'ib'ital kan chupa Ruch'a'tem ri Dios puwi Rire . Pero ¡ lik k'u toq'o' uwach rachi kak'ayin re ! E ne más utz che wa'chi tamaji xalaxik — xcha' .


Ruma k'u ri kub'ulib'al k'u'x alaq ruk' ri Dios , Rire kuchajij alaq ruk' ruchuq'ab' cha' jela' kak'ul alaq ri kolob'etajik b'i'tisim chi che alaq yey wa' kaq'alajin na chupa taq ri k'isb'al q'ij .


Ri Jesús xucꞌul uwach: —¿Utz neba quecꞌojiꞌ pa bis ri esiqꞌuim pa cꞌulaniquil we cꞌa cꞌo rala cacꞌuliꞌic chiquixoꞌl? Na utz taj. Noꞌj copon na ri kꞌij echiriꞌ quesax bi rala chiquixoꞌl; cꞌa ecꞌuchiriꞌ caquiꞌan ayuno.


Quin tzalij chic ru' in kajaw , y quin bij che : Ta , in 'anom in mac chuwach i Dios , xak chawach yet .


Ma e ri kab'i'n che : « ¡ Utzilaj k'unem ! » ri' e jun ruk' che u'anikil ri kichak na chom ta uwach .


I jalwachim chic che jun c'ac' nojbal . I c'ac' laj i nojbal-le , are i Dios xa 'anawic , xak ca tijin chu yijbaxic pacha u nojbal ire . Queje ile ca tijin chu 'onquil chiwe , man craj lic quiwetamaj u nojbal ire .


Ec'u ri Simón Pedro ruc'a'am jun espada. Xresaj c'u ulok y xujochij bi ruxiquin uwiquik'ab ri raj chac ri cajawal raj chacunel pa Rocho Dios. Wa aj chac Malco rubi'.


Chupa ri woꞌlajuj junab re rutakanic ri nimalaj takanel Tiberio, ri aj wach re Judea e ri Poncio Pilato, ri aj wach re Galilea e ri Herodes, ri aj wach re Iturea y re Traconite e ri Felipe ruchakꞌ ri Herodes, y ri aj wach re Abilinia e ri Lisanias.


Na rucꞌ ta cꞌu riꞌ, lic cakachꞌij uchukꞌab ronoje ruma ri Jun lic cꞌax xojunaꞌo.


Jec'uwa' caquibi'ij che ri tinamit: «Ronoje tak ri xarayij uwach na jinta chi awuc'; ronoje tak ri beyomalil lic xe'ec ac'u'x ruc', xsach uwach y na carik ta chi q'uenok» quecha'.


Ecꞌu ri Jesús xucꞌam ri woꞌob pam rucꞌ ri caꞌib car, xtzuꞌn chicaj y xtioxin chwach ri Dios. Tecꞌuchiriꞌ, xuwechꞌ upa ri pam y xuya chique rutijoꞌn chaꞌ caquijach chique ri winak. Y jelaꞌ xuꞌan rucꞌ ri queb car, xjachiꞌ cꞌu riꞌ waꞌ chique conoje.


Ec'u ri Marta xubi'ij che ri Jesús: —Wajawal, we ta e la' c'o la wara, na cacam ta ri' ri nuxibal.


Xquitz'onoj c'u ri' che ri Juan: —¿Sa' c'u uchac ri' caya la ri bautismo we na lal ta Rucha'o'n lo ri Dios, na lal tane ri Elías yey na lal tane ri jun k'alajisanel re ri Dios koye'em cac'unic? —xecha'.


Xubiꞌij cꞌu chique: «Ri Dios jewaꞌ cubiꞌij chupa Ruchꞌaꞌtem: Che ri Wocho cabiꞌxic: “E luwar re oración” Is. 56:7 cachaꞌ. Noꞌj ralak ꞌanom alak che ri Wocho e jun luwar que elekꞌomab»✡ xchaꞌ.


Pachin i cu rayij chi i rachi'il chom je 'o chiquiwach , chu 'ana che rib ire chi chom 'olok . We queje ile quiqui 'an conojel , que'el 'uri chi 'is suc'ul i qui c'aslemal conojel .


Xicʼaw queb seman chi xka chʼij i cʼax chuwi ya. Oj ʼo chic pa mar, Adriático u bi, y xa coj retzʼbej i tew. Colo tiqʼuil aʼab, i que ucʼaw i bárco xqui nabej chi ya coj upon chu chiʼ jun jyub.


I Jesus xu bij chique : — Yin i wa-le chi cu ya i sakil c'aslemal ; pachin jun ca c'un wu' , n-ca pe ta chic u numic ; pachin cu cuba u c'ux chwe n-ca pe ta chic i c'atic pu c'ux .


» Ri jun chik xub'i'ij : “ Xinloq' ko wo'ob' yunta b'oyexab' y ek'u wa' ki'ntija kiq'ij pa chak . Chab'i'ij ko che rapatrón chukuyu numak ma na kin'ek taj ” xcha' .


In bim chic iri chiwe, xak quin camulij chic u bixquil: we ʼo jun cu cʼut i tzij re i ʼelbal chi sak junwi chuwach ile chi i cojom yix, cha cʼokox rumal i Dios.


»Ecꞌu ralak lic na jinta cꞌo cata alak. Ri cꞌuꞌx alak y ri tanibal alak e pachaꞌ que ri winak na jinta ri Dios cucꞌ, ma na caꞌaj ta alak cacoj alak utzij. Ralak alak pachaꞌ ri chuꞌkaw alak ojertan, ma lic na caꞌaj ta alak cata alak ri cubiꞌij ri Santowilaj Ruxlabixel ri Dios che alak.


E junoq lik kutijoj rib' che juna etz'anem , lik kuch'ij uchuq'ab' ronoje xa ruma jun premio xa kasach uwach . No'j ri'oj kaqachuq'ub'ej qib' che uk'ulik jun premio na kasach ta k'ana uwach .


Xicʼaw urox ʼij, teʼuri xqui rik pa rachoch i Dios. Are xqui riko, ire cul cuʼ i je tijonel re i ujer tzij pixab, ca tijin chu tayic qui tzij, xak ʼo i tzij cu tzʼonoj ire chique.


Lik qab'ichi ri kakib'i'ij che ruk' k'axlaj ch'a'tem .


Chupa wa tinamit Listra c'o jun achi siquirinak ucabichal ri rakan y na bininak ta q'uenok ma ralaxibem sic. Wa' wa'chi tz'ulic,


Rumal-i , i Dios xe ro'taj i winak chupam i qui mac ; xu ya chique wach u rayijbal qui c'ux chi n-'us taj ; quiqui 'an tak i n-ch'am taj chiquiwach , chi lic q'uixbal .


Laj chiquiwach jujun chic riꞌin na in ta jun takoꞌn re ri Jesús; noꞌj ralak lic etaꞌam alak in utakoꞌn Rire, ma wuma riꞌin xcꞌojiꞌ alak pukꞌab Rire yey waꞌ e cꞌutubal re pakatzij wi riꞌin in takoꞌn re ri Kanimajawal.


Echiriꞌ ri Jesús xicꞌow pa tak ronoje tinamit y aldeas, cacꞌutun chupa tak ri sinagogas chujujunal luwar, cutzijoj ri Utzilaj Tzij re rutakanic ri Dios y cucunaj ronoje yabil y cꞌaxcꞌobic.


C'o c'u ri Jesús pa ri tinamit Betania chirocho ri Simón, ri jun xc'oji' ri yabil lepra che. Ec'uchiri' tz'ul ri Jesús chwa ri mexa, xopon jun ixok ruc'a'am jun c'olibal nojinak che cunabal lic qui' ruxlab y lic q'ui rajil, wa' 'anatal ruc' sakil nardo. Rixok xutek'ij uchi' ri c'olibal; tec'uchiri', xuk'ej ri cunabal chu'jolom ri Jesús.


Ruma c'u la' e c'o chwach ri tz'ulibal pa catakan wi ri Dios y caquilok'nimaj c'u Rire chipak'ij chichak'ab chupa ri Rocho. Ec'u ri Jun tz'ul chupa ri tz'ulibal cajeki' cuc', e pacha' cuch'uk quiwi' re quebuchajij.


Ri'in in Pablo, in tako'n re ri Kanimajawal Jesucristo ma e xraj ri' ri Dios chwe cantzijoj ri c'aslemal bi'tisim chique ri caquiya quib puk'ab ri Kanimajawal Jesucristo.


I u wach i jyub ta'aj xa ca q'uisic . Xak ca q'uis i ni'pa tak 'o chuwach chi xa caka rayij waral . Péro i winak chi quiqui 'an pacha craj i Dios , i qui c'aslemal ique n-tu q'uisic .


Lic ca ʼalijinic wach tak i n-ʼus taj quiqui ʼan i winak chi toʼ je teren chirij i qui rayijbal ique: ʼo i achiab quiqui min quib cuʼ ixokib chi n-quixokil taj, xak ʼo i ixokib queje ile quiqui ʼano; ʼo i quiqui ʼan i n-chʼam taj ruʼ i qui chʼacul; ʼo i quiqui ya quib chu ʼonquil tak i qʼuixbalil;


Taq ri kojotal wa retalil chike , e wa' : kab'lajuj mil chike ri ralk'o'al kan ri Judá , kab'lajuj mil chike ri ralk'o'al kan ri Rubén , kab'lajuj mil chike ri ralk'o'al kan ri Gad ,


Xkamaj tanchi ubi kabe chwi ri mar; xojel lo pa ri tinamit Tiro y xojopon pa ri tinamit Tolemaida. Tecꞌuchiriꞌ, xkaya rutzil quiwach ri hermanos chiriꞌ y xojcanaj can jun kꞌij cucꞌ.


Jela' xqa'ano , ma ri Pablo uch'ob'om chik na kik'ow ta pa ri tinamit Éfeso cha' na kab'ayitaj ta chila' pa taq ri luwar re Asia . Ri rilim wi e ma karaj we k'a xaqare' ku'maja ri nimaq'ij re Pentecostés chila' Jerusalem .


I Jesus xu bij chic jun tijojbal tzij chique . Xu bij : — I 'atbal tzij re i Dios quin junamsaj ru' juban ija tictal na . Que'elok pacha co'on jun achi chi cu tic ija pulew .


Ralaq eta'am chi alaq wa' : Rire lik jusuk' . Cheta'maj k'u alaq ri' : E janipa ri kaki'an ri lik jusuk' , eb'alaxinaq chi chupa rub'i' Rire .


Xew k'u weta'am xk'am b'i , tob' pacha' ri nub'i'im chik , na weta'am taj we xk'am b'i ruk' rucuerpo o xa e ri ranima' xe'ek , xew ri Dios eta'mayom re .


Yey ruchuk'ab ri Kanimajawal lic c'o paquiwi rique. Lic c'u e q'ui ri ticawex xquicoj rubi' ri Cristo y xquijalc'atij ri quibinic.


'o i quiqui coj qui 'ij i tiox chi xa ril je 'antalic ; 'o i que 'e cu' i aj cojol 'a' , cu' i aj 'itz ; 'o i tzel quiquil jun chic ; 'o i je aj ch'o'oj ; 'o i ca titat qui pam che i cachi'il we 'utz u 'anom ; 'o i juntir ca pe coywal . I je teren chirij i qui rayijbal , xui chique ique cacaj i 'utz ; 'o i quiqui tzucuj wach i jachbal quixol quiqui 'ano ; xa cacaj quiqui 'an jutak tzobaj che quib .


Ri Dios lik jusuk' ma na kumesk'utaj ta ri chomilaj chak 'anom alaq pa rub'i' y ri rutzil k'u'xaj k'utum alaq chike ri kikojom rub'i' , ma lik xenimaj alaq y k'a katajin ne alaq che u'anik wa' wo'ora .


Ruwa caj y ruwachulew xa casach uwach, noꞌj tak ri nuchꞌaꞌtem na casach ta uwach.


ma konoje xkilo y lik xkixi'ij kib' che . Tek'uchiri' , ri Jesús xeb'uch'a'b'ej , jewa' xub'i'ij chike : — Chinimarisaj ik'u'x , ma ri'in in Jesús ; mixi'ij k'u iwib' — xcha chike .


Rique lic c'o coyowal chiquij ri Pedro y ri Juan ma quec'utun chiquiwach ri ticawex puwi ruc'astajibal lo ri Jesús chiquixo'l ri ecaminak, jec'uwa' caquibi'ij: «Ruc'astajibal ri Jesús e c'utubal re, chikawach apanok ri ticawex quec'astaj lo chiquixo'l ri ecaminak» quecha'.


» Ek'u wo'ora , ¿ su'chak kapetisaj alaq royowal ri Dios ruma ri keya alaq chuxe' uk'iyal taqanik ri na e ta aj judi'ab' kikojom rub'i' ri Cristo ? Wa' e pacha' eqa'n kakoj alaq chikiqul . Yey wa eqa'n , na xkich'ij tane ruk'axik ri qati'-qamam ojertan y na qach'ijom tane ruk'axik ri'oj .


Ek'u ri Jesús xutz'onoj che rachi : — ¿ Sa' rab'i' ? — xcha' . Rire xub'i'ij : — Legión — xcha' . Xub'i'ij wa' ma lik e k'i ri itzel uxlab'ixel eb'okinaq ruk' .


Are ʼuri, niʼpa i xqui ta ile xqui bij: —¿Pachin quelsax na ʼuri chupam u mac? —xe cha.


Bay, we ta que walij chic i camnak, ¿pachique chique i je wukub-le, chi mer rachijil queʼelok? Man ʼis xcʼuli cuʼ i je wukub achiab-le —xe cha.


Paqatzij wi lik nim uq'ij ri Q'ijsaq re ri Dios q'alajisam chiqawach : E ri Qanimajawal Jesucristo xu'an tikawex echiri' xk'un che ruwachulew . Ronoje ri xu'ano y ri xub'i'ij e lik jusuk' y ri Ruxlab'ixel ri Dios e xq'alajisan re wa' . Xilitaj kuma ri ángeles . Xtzijox rub'i' chike ruk'iyal kiwach taq ri tikawex che ruwachulew y e k'i ri xkikoj rub'i' . Yey xk'ul tanchi chila' chikaj ruk' yakb'al uq'ij .


Yey laj ne quincanaj can ucꞌ alak y quinnajtir chiriꞌ ma canwoyꞌej na quicꞌow rukꞌijol echiriꞌ cꞌax tew y cꞌo jab, y jelaꞌ utz quintoꞌ bi alak echiriꞌ canmaj tanchi ubi nube.


Rumal u camic ire, ya tojtajnak chic i kelbal chi sak; xeʼelok chi cuytajnak chic niʼpa i ka mac.


Ire ʼenak chic cuʼ uqʼuial aj cun, lic u chʼijom i cʼax rumal wach ʼantal che cumal, xak ʼis u sachom chic u mer rumal; xui-ri n-ta xoʼon re che; xa mas cu tzʼabij u yobil.


Paqatzij wi ri Dios jewa' kub'i'ij pakiwi ri ángeles : Rire ku'an chike ru ángeles e aj chakib' re Rire , e pacha' tew kawelelik y pacha' urepeb'al aq' kacha' .


Rumal-i , xin tz'ibaj bi i wuj-le chiwe , suc'bal pan iwe quin 'ano . N-xwaj ta 'enam iwu' we xa bis qui ya chwe , man mas ca majawic quin quicot na iwumal yix . Weta'am , we quin quicot yin , xak iwonojel yix quix quicot wu' .


Xui-ri ʼo jun wa petnak chicaj, chi pachin jun cu tijo, lic n-ca cam taj.


I ma Natanael xu bij che : — At Tijonel , katzij at Rac'al i Dios ; yet at ka 'Atol Tzij chi koy'em yoj oj aj Israel — xu bij che .


Ecꞌu rique xquijek quechꞌaꞌt chiquiwach puwi waꞌ: «We xkacꞌul uwach che: “E ri Dios xtakaw re,” riꞌ cubiꞌij rire chike: “¿Suꞌchac cꞌu riꞌ na xcoj ta alak ri xubiꞌij?” cacha chike.


We jun chiwe yix ʼo u nojbal, we lic cu ta u be, chu ʼana i ʼutz ʼuri, ʼalijinsabal re u noʼoj. We n-coʼon ta nim che rib, cu ʼalijinsaj ʼuri chi ʼo u noʼoj.


Ek'uchiri' xeb'opon chwach ri juyub' Olivos , chunaqaj raldeas Betfagé y Betania , ri Jesús xeb'utaq b'i ka'ib' chike rutijo'n cha' kenab'ej apanoq ,


Queje ile, quix ʼel na lic ix racʼal i Kajaw yix chila chicaj. Ire ʼut cu ʼan che i ʼij cu tzunsaj piquiwi i je mal, xak jun ruʼ pacha cu ʼan chique i je ʼutz. Xak cu tak li jab piquiwi i je ʼutz, xak piquiwi i je mal.


Ecꞌuchiriꞌ xcꞌun sak chwach ri José, e xuꞌan ri xtak che ruma ri ángel re ri Dios; xucꞌam cꞌu ri María re rixokil.


Xoʼon pan jubiʼ, jun achi xril i ma Pédro y xu bij che: —Xak yet at cachiʼil ique —xu bij. I ma Pédro xu laʼ u wach che: —¡N-in ta cachiʼil! —xu bij.


Lik chachajij awib' che rab'inik asilab'ik y che uk'utik ri saqil k'utunik . Chachuq'ub'ej awib' che u'anik taq wa' , ma jela' ri'at y ri ketaw awe kixkolob'etaj che ri q'atb'al tzij re ri Dios .


Niʼpa i mal xi ʼan li ujer, n-ta xoʼon-re chiwe, y woʼor toʼ quix qʼuix chic che. Xak i mal-le toʼ cu petsaj i camic piwi.


Yin in a-Páblo, junam cuʼ i ma Silváno xak i a-Timotéo, caka tak bi i wuj-i chiwe yix ix jutzobaj re i ka Kajaw Dios xak i Kajwal Jesucrísto chila pa tinimit Tesalónica.


Ek'u ri Jesús , junam kuk' rutijo'n , xesik'ix pa ri k'ulanikil .


tob ri Dios Kajawxel na xew ta cajeki' pa tak ja 'anatal xa cuma ticawex, pacha' ri cubi'ij ri jun k'alajisanel:


Yey rixokib e petinak lo Galilea rucꞌ ri Jesús, xeterej bi chirij ri José y xquil ri mukubal pa xquiya wi can rucuerpo ri Jesús.


»China ri cac'uluw iwe ri'ix, in ri quinuc'ulu; yey china ri cac'uluw we ri'in, e cuc'ul ri Jun takayom lo we.


Quiqui jic u loʼxic, teʼuri quiqui camsaj, xui-ri churox ʼij ca walij chiquixol i camnak —xu bij i Jesus chique.


Ec'u rachijab e rachbi'il ri Saulo lic quixi'im quib xetaq'ui'ic; ma xquita ri kulaj, no'j na jinta junok xquil uwach.


Xu'an c'u wa' cha' echiri' ri'oj oj u iglesia cojopon chwach, oj jun chomilaj iglesia lic jusuc' y na jinta c'ana mac carikitaj che.


Ek'uchiri' xk'un saq chwach ri José , e xu'an ri xtaq che ruma ri ángel re ri Dios ; xuk'am k'u ri María re rixoqil .


E junok calax cuma ruchu-ukaw, riꞌ lic rewi e jun ticawex; noꞌj ri calax ruma ri Ruxlabixel ri Dios, riꞌ cꞌo ucꞌaslemal chwach ri Dios.


Xqui maj chubi qui be , y xe upon ru' rachoch i achi chi nim u patan . Xril i Jesus chi je yij chic i aj bixanel re i mukunic , xak ni'pa i winak 'is que siq'uin che o'ej ,


Nim quikꞌij calaxic ri caquicꞌut ri cꞌaxnaꞌbal quicꞌuꞌx chique jujun chic, ma ri Dios cucꞌut ri cꞌaxnaꞌbal ucꞌuꞌx chique rique.


Te'uri xch'aw i ma Andres chi jun chic chique u tijoxelab i Jesus , chi xak ratz u cha' i ma Simon Pédro . Xu bij che i Jesus :


¿Saꞌ ri xutikoj che alak janipa ri na utz taj xꞌan alak ojertan? Ma woꞌora caqꞌuix ne alak che tak waꞌ wa cucꞌam bi jun pa camic.


Are xyo'yax cumal i winak , ire n-xu tzalij tu wach chique . Are xqui 'an c'ax che , ire n-ta jun tzij ocbal 'il xu bij chique ; xa xu cuba u c'ux che i Dios , man reta'am chi u 'atbal tzij i Dios lic suc'ulic .


Ri cakaj riꞌoj e cakaꞌan ronoje chi utz chwach ri Kanimajawal Jesucristo y chiquiwach ri ticawex.


Katzij 'is queje xka 'an ile konojel , to' xka 'an pacha ka rayijbal yoj ; xa xka ya kib chu 'onquil pacha craj i ka ch'acul , i ka nojbal . Rumal-i xmajaw te chake chi i Dios coj u ya pa tojbal mac , pacha ca majaw chique i to' je re u wach i jyub ta'aj .


Ecꞌuchiriꞌ, xujek cachꞌaꞌt ri Pedro, jewaꞌ xubiꞌij: «Pakatzij wi woꞌora canmaj usucꞌ ri Dios na cachaꞌw ta chiquixoꞌl ri ticawex.


Ma ruk' rukamik chwa ri cruz , xeb'uya wa keb' tinamit chi utzil chomal chwach ; xu'an k'u xa jun chike cha' na tzel ta chi kakil kib' .


Kantz'onoj che ri Qaqaw cha' e chirij taq ri chomilaj ub'eyomalil , kuya lo unimal chuq'ab' pa ri anima' alaq y jek'ula' kachuq'ub'ej ib' alaq ruma ri Ruxlab'ixel Rire .


Y ruma cꞌu ri cubulibal ucꞌuꞌx, xꞌaniꞌ jusucꞌ che.


No'j ri Dios uq'alajisam chi ri rutzil uk'u'x chiqawach ri'oj , ma ri Cristo xkam paqak'axel echiri' k'a oj k'o ne pa mak .


Hermanos , na chirajawaxik taj kantz'ib'aj pan ri'in che alaq puwi ruq'ijol ku'ana ronoje wa' .


Che i u Cʼojol-le cakil wi u tzunbal u chomal i Dios; che ire cakil wi i nim laj u ʼij i Dios. Pacha i Jesucrísto, xak queje i Dios. Are i Jesucrísto ca ucʼaw ruʼ u tzij ronojel wach i ʼolic, ruʼ u tzij chi lic nim u choʼab. Are xutzin che u patan, chi are i relsaxic i ka mac chikij, teʼuri xa ʼe chicaj, y xcubi pu wikabim i ka nim laj Dios chila.


Teʼuri i Jesus xe u takej y xu cʼunsaj u tzij i Dios chique wach coʼon na. —Katzij, queje ile ca ʼantaj na. We n-ca ʼantaj taj, ¿wach usucʼ ʼuri i tzij-i chi tzʼibtal can chupam u wuj i Dios? Man cu bij: I abaj chi n-xcaj ti xqui coj i je aj ʼanol ja, are i abaj-le chi xeʼelok lic nim ni u chac che i cubibal ja. (Queje ile tzʼibtal canok.)


I ma Bernabe craj cu cʼam bi i a-Wan cuʼ, chi xak a-Márcos quiqui bij che.


Are nicʼajarnak chic i nimaʼij, i Jesus xoc bi pa rachoch i Dios; teʼuri xoc chi qui tijoxic i winak chila.


Lic c'u chirajawaxic cac'un sak chiwach ralak y mamacun chi alak. Y cha' caq'uix c'ana alak che, cambi'ij wa' che alak: C'a e c'o ne jujun che alak na queta'am ta uwach ri Dios.


Rumal-i, co ka cʼux chaka bij i tzij-i chi tzʼibtalic: Are i Kajwal, are i quin towic; n-quin xij ta wib wach cu ʼan jun winak chwe. (Queje ile tzʼibtal chupam u wuj i Dios.)


Xe u ch'ajo , yijbal-que lic nim qui 'ij qui chomal , lic n-ta mac n-ta c'ax chiquij , lic n-ta 'o chique , ronojel 'is ch'am , 'is chom .


Are 'uri xwilo chi i ixok lic 'abarel , xui-ri , ire 'abarel rumal i qui quiq'uel i je re i Dios , xak rumal i qui quiq'uel ique chi je camsam na rumal u cojic u tzij i Jesus . Are xwilo , lic xin bisoj .


»Xew cꞌu ꞌana la wa cakabiꞌij cheꞌla: E cꞌo cajib achijab chikaxoꞌl riꞌoj, chirajawaxic chique caquiꞌan ri quibiꞌtisinic chwach ri Dios.*


Xui-ri , i u Tewal i Dios are aj c'utunel re i sak laj tzij . Are ca c'un ire iwu' , cu 'alijinsaj chiwe ronojel i sak laj tzij . Man ire , ni'pa i cu bij , nu nojbal ti ire , man 'is are cu bij ni'pa i ca bix che . Xak cu bij chiwe wach i ca 'ani na co'on panok .


Xqui bij chi i Tolke ca camsax na , te'uri ca c'un chic sak chuwach ; xqui bij chi are ire chi nabe ca c'unsax ni sak chuwach rumal i Dios , te'uri cu paxsaj ni u tzijol i elbal chi sak chake yoj oj aj Israel , xak chique i ne te aj Israel — xu bij i ma Páblo .


Xui-ri wo'or , 'o u chac quin 'e Jerusalen , quin c'ambej bi re jubi' mer chi moltajnak , tobal-que i kachalal chila .


Chak'ab c'u ri', xk'alajisax chique pa wachic' na quetzelej ta chi pa c'o wi ri Herodes. Ruma c'u ri', xetzelej pa quitinamit pa jun chic be.


I Jesus xcubi'ic , y xe u siq'uij i cablajuj u tijoxelab ru' . Are 'uri xu bij chique : — Pachin jun craj cu ya rib chu nabeal , chu ya na rib 'uri pa q'uisbal-re chique i conojel , xak chu 'ana che rib pacha mocom chiquij — xu bij .


I tom yix wach cu bij i 'atbal tzij re i mam Moises : “ Ma kajsaj a 'ij ru' jun ixok , we n-awixokil taj , ” cu bij .


C'una c'u chic'u'x sa' tak ri imajom y sa' tak ri itom chwi ri c'utunic ic'ulum. E chitakej tak wa' y chitzelej itzij chwach ri Dios; ma we quixwaric, Ri'in xakic'ate't quinopon iwuc' jela' pacha' ri roponibal relek'om, ma na iweta'am ta c'u ri' ri ora echiri' quinoponic.


Ek'u ri Pedro xub'i'ij che : — Wajawal , ¿ su'chak na ya'tal ta chwe kinterej b'i chi'ij la wo'ora ? Ma ri'in xa jumul kanya ne ri nuk'aslem pa kamik uma rilal — xcha' .


To' i wach yix , ix tijonel re i 'atbal tzij , xak yix chi ix aj Fariséo . ¡ Xa queb i palaj ! N-qui c'ut ti sak laj tzij chique i winak ; xa qui tz'apij i uchija re i 'atbal tzij aj chicaj are 'o i cacaj que oc bic . Yix n-quiwaj ta quix oc bic , xak n-qui ya ta chique ique que oc bic .


Chijujunal alak cꞌola alak pa sakil wi rucꞌ ri ixokil* alak y jecꞌulaꞌ lokꞌoj alak ukꞌij.


C'a quech'a't ne ri Pedro y ri Juan cuc' ri winak, echiri' xec'un lo raj chacunel re ri Rocho Dios, ri aj wach que ri e chajinel re ri Rocho Dios y jujun saduceos.


Xoʼon panok, xe upon juban aj Saducéo ruʼ i Jesus. I aj Saducéo, ique quiqui bij chi i camnak n-que walij ta chic. Rumal-i xqui bij i tzij-i che i Jesus:


Are xu chap u ʼuʼ, i Jesus xu naʼo; xu pisquilij rib, xu takej pan i ixok y xu bij che: —Wacʼal, cha cowirsaj a cʼux; ya xat utziric rumal u cubibal a cʼux chwe —coʼono. Are ʼor ʼuri xutzir tan.


Yey wa' wa kaqatzijoj , na e ta ruk' ch'a'tem qamajom chikij ri tikawex , ma e ruk' ri uk'utum ri Ruxlab'ixel ri Dios chiqe . Y jek'ula' e kaqaq'alajisaj runa'oj ri Dios ruk' ch'a'tem re ri Ruxlab'ixel ri Dios .


I ma Jacob , are xu ta rason chi 'o ixim chila pa Egípto , xe u tak bi u c'ojol chu tzucuxic . ( Ique je are i katit ka mam yoj oj aj Israel winak . ) Are i nabe cakan 'uri pa Egípto .


Are rumal ile chi yoj caka tij ka ʼij chu ʼanic i chac, xak caka chʼij i ka yoʼyaxic cumal i winak. Caka chʼij ronojel ile man cul ka cʼux che i Dios cʼaslic. Are ire, Tolque conojel i winak, ʼe te le chic-i niʼpa i qui cubam qui cʼux che i Crísto.


Yey cheb'apixab'aj raj chakib' cha' kakinimaj kitzij ri kajaw , kaki'an chi utz ronoje cha' ri kajaw keki'kot kuk' y na kek'ulila'n taj .


Rumal-i i ajwab sacerdóte que i aj Israel winak xqui bij che i ma Piláto: —Ma ta queje ile xa tak u tzʼibaxic chi cu bij: “ʼAtol tzij que i aj Israel winak.” N-queje ti ile craj; ca majawic ca tak u tzʼibaxic queje iri: “Ire xu bij chi ʼAtol Tzij que i i aj Israel winak” —xe cha.


» Cheb'ikunaj k'u ri e yewa'ib' e k'o chupa ri tinamit y chib'i'ij chike konoje : “ Rutaqanik ri Dios xa naqaj chi k'o wi lo che alaq . ”


E uwariꞌche ralak hermanos, ruma etaꞌam chi alak chi utz saꞌ ri catajin lok, lic chajij cꞌu ib alak chaꞌ na cajeqꞌuetaj tubi alak ruma ri socosoꞌnic que ri lic na quebin ta jusucꞌ y chaꞌ na caya ta can alak ri Utzilaj Tzij cojom chi alak.


Ec'u ri Kanimajawal xuc'ul uwach: «¿Chinok chiwe ri'ix e pacha' juna aj chac lic jusuc' y c'o una'oj, ya'tal puk'ab quebutzuk chupa ru'orayil conoje ri e c'o pa rocho rupatrón?


Chila je ʼo wi jutzobaj u tijoxelab i Jesus, ʼo i ma Simon Pédro, xak i ma Tomas chi “a-Yox” que cha che, xak i ma Natanael aj Cana re Galiléa, xak i queb u cʼojol i mam Zebedéo, tak i queb chic u tijoxelab i Jesus.


Yey ri k'ul pa xpis wi rujolom ri Jesús , na junam ta k'o ruk' ri jutaq rab'a'j k'ul ; ma utukel k'olik , b'usum kanoq .


Chatapeʼ, ca pe i yobil chawij; ca qʼuiji jun awacʼal; y ca ya pu bi: A-JESUS.


Queje ile xe'elok pacha xu bij i tzij tz'ibtal can rumal i mam Jeremías , i ajbil u tzij i Dios ujer . Xu bij ire :


Chila xqʼuiji cuarénta ʼij chiquixol itzel chicop. I itzel, chi Satanas, xupon ruʼ, xraj te ire cu tzaksaj i Jesus chupam jun u mac. Xui-ri, i Jesus n-xtzak taj. Are xicʼaw ile, xe upon juban ángel ruʼ, y xqui to wach i rajwaxic che.


E canjunimaj quiwach cuc' ri c'o'mab etz'ul pa c'ayibal quesiq'uin chiquiwach, caquibi'ij: “Echiri' ri'oj xkach'awisaj su' chiwe, ri'ix na xiwaj taj quix-xajawic; yey echiri' xkatunaj bix bisobal uwach chiwe, na xiwaj taj quixjuyuyic” —quecha'.


«Nim quikꞌij calaxic ri caquetaꞌmaj lic chirajawaxic ri Ruxlabixel ri Dios chique, ma rutakanic ri Dios petinak chilaꞌ chicaj cuꞌana que.


Ek'u ri'in ruk' ronoje nuk'u'x na xew ta kank'is ronoje ri k'o wuk' , ma kanya ne wib' che to'ik alaq ruk' ri k'aslemal alaq chwach ri Dios . Pero e kanwil ri'in , echiri' más kank'ut ri k'axna'b'al nuk'u'x che alaq , e más kaq'ob' ri k'axna'b'al k'u'x ralaq chwe ri'in .


Wa' e que'elawi ruma rucamic ri Cristo, ri Dios cuya chique ri ticawex quec'oji' chi utzil chomal chwach Rire ma cucuy ri quimac. Y xuya c'u chike ri'oj rubi'xiquil chiquiwach ri ticawex wa tzij re ri utzil chomal.


Wa' lic caraj na'oj cha' camajtaj usuc'. China c'u ri lic cumaj usuc', e churajilaj ri rajlibal ri nimalaj itzel chicop, ma ri rajlibal e re jun ticawex; yey ri rajlibal e wa': 666.


E tak cꞌu riꞌ ri cꞌolic, xya la ronoje pukꞌab Sal. 8:4-6 xchaꞌ. Ronoje cꞌu ri cꞌolic cacꞌojiꞌ pukꞌab, ma e xraj riꞌ ri Dios; na jinta ne cꞌo xuya can ri Dios we na cayaꞌiꞌ ta pukꞌab. Na rucꞌ ta cꞌu riꞌ, cakilo cꞌamajaꞌ ne cacꞌojiꞌ ronoje pukꞌab.


yey ecꞌu woꞌora xkꞌalajisax chikawach. Jecꞌulaꞌ cakꞌalajin chi utz ri tzꞌibital can puwi ri Kꞌijsak chupa Ruchꞌaꞌtem ri Dios cuma ri kꞌalajisanelab. Ri Dios, ri na jinta utakexic rucꞌaslemal, e xtakan che catzijox ri Kꞌijsak puwi ri Cristo chique conoje ruqꞌuiyal quiwach tak ri ticawex e cꞌo che ruwachulew. Xuꞌan cꞌu waꞌ chaꞌ rique caquetaꞌmaj wa Kꞌijsak, caquicoj utzij Rire y cacubiꞌ quicꞌuꞌx rucꞌ.


Jelaꞌ cꞌu riꞌ ri camic cꞌo pakawiꞌ riꞌoj; yey ruma waꞌ, ralak rikom alak ri chomilaj cꞌaslemal re ri Dios.


I u tijoxelab n-xqui ta tu be wach usuc' i tzij-le . Maja ca ya' chique quiqui ta u be . Xak xqui xij quib chu tz'onoxic che wach usuc' i tzij-le chi xu bij .


Wo'or quin tak chubi awu' . Cha c'ulaj na awu' pacha in c'ulaxic yin ca 'ano .


Ri Jesús xubi'ij che: —Chatpeta ri' —xcha'. Ec'uchiri' ri Pedro xel bi pa ri barco, xujeko cabin chwi ri mar cha' que'ec pa c'o wi ri Jesús.


Chila xak je 'o juban achiab , quiqui tzucuj u mac i Jesus ; xe oc 'uri chu c'amic u pam . — ¿ 'Utz nawi cutzirsax jun iwab pa uxlambal 'ij ? — xqui bij che .


Echiriꞌ quiwilo quetuxic, iwetaꞌam xa nakaj chi cꞌo wi lo rukꞌijol echiriꞌ cabucbutic y na jinta jab.‡


No'j c'u ri'at e lic chachuk'ubej awib che ri sakil c'utunic amajom y pa ri ajiquibam wi awib. Ma aweta'am chi utz china tak ri xec'utuw wa' chawe.


Teʼuri xqui tzʼonoj che i Jesus: —I aj tijonel re i ujer ʼatbal tzij, ¿wuchac quiqui bij ique chi nabe ca cʼun i ujer mam Elías? —xqui bij che.


—Yix n-iwetaʼam taj wach i qui tzʼonoj —xu bij i Jesus chique—. Niʼpa i cʼax quin icʼaw na wi yin, ¿quix tiqui yix ʼuri chu chʼijic ile? Niʼpa i uyej chi quin icʼaw na wi yin, ¿quix tiqui yix che ile? —xu bij chique. —Coj tiquiʼic —xe cha.


Rucꞌuꞌxibal ri cojutak ri Dios che e waꞌ: Lic cꞌax cakanaꞌ kib chikawach.✡ Yey chaꞌ cakaꞌan waꞌ chirajawaxic lic calax pa kanimaꞌ cakaꞌan ri utz, cakamaj usucꞌ saꞌ ri utz yey e cakaꞌano, y pakatzij wi cacubiꞌ kacꞌuꞌx rucꞌ Rire.


» In ri in utzilaj chajinel ke b'exex . Juna utzilaj chajinel ke b'exex kuya ranima' kakam kuma rub'exex .


Péro n-are ti tobal-que i niba'ib xu ch'obo ; ire xa ili'om , craj crel'aj i mer . Man ire , aj c'olol mer chiquij i rachi'il ; 'olic queje co'on che i mer chi qui molom , xa crel'aj .


Ek'u b'i'tisinik wa' u'anom kan ri Qanimajawal Jesucristo : E ri kuya ri k'aslemal na jinta utaqexik chiqe .


Ma lik e xuk'ul uk'u'x ri' ri Dios ri kak'oji' ronoje ruk'u'xib'al Rire ruk' ri Cristo .


Te'uri i 'atol tzij xe u siq'uij i u mocom , xu bij chique : “ Chi xima i u 'ab , i rakan , y chiwesaj bi rija pa 'ekum . Chila co' na , xak cu kach'ach'ej ni uware rumal u bis , ” xu bij chique .


Te'uri xu tz'onoj che jun chic : “ Y yet , ¿ ni'pa a c'as ru' in patron ? ” “ Cien tonel trígo in c'asom ru' , ” xu bij i jun chic . Ire xu bij 'uri che : “ Ri i a wuj-i ; chat culok y cha jalwachij i tz'ib chuwach ; xa ochénta cha tz'ibaj chuwach , ” xu bij che .


Na rucꞌ ta cꞌu riꞌ, lic junwi tak ri xquibiꞌij.


Jun ʼutz laj winak, ʼutz i cu bij, man ʼutz i ʼo pa ranima; xak jun mal laj winak, n-ʼus ti cu bij, man n-ʼus ti ʼo pa ranima.


Tz'akat ca tijin chu tz'onoxic che i Dios , i u palaj lic junwi xtzunic , lic chom ; i u 'u' xo'on sak , lic ca walch'inic .


Weta'am lik k'o na'oj alaq cha' kamaj alaq usuk' ri kamb'i'ij . Ch'ob'o pe k'u alaq chi utz puwi wa kamb'i'ij we qatzij .


Ma che rire ya'tal wi cuwik rib ruc' chomilaj uk'u' 'anatal ruc' c'ul lino lic cawolk'inic» quecha'. Wa' wa c'ul lino e c'utubal re ri jusuc' quibinic quisilabic rutinamit ri Dios.


Chiyaꞌa iwib chuxeꞌ ri nuyucu cancoj riꞌin chiwe. Chimaja cꞌu iweꞌix chwij, ma riꞌin utz nucꞌuꞌx y na canꞌan ta nim che wib chiwach. We quiꞌan cꞌu riꞌ waꞌ, quirik na ri utzil chomal piwanimaꞌ.


Lic c'o uq'uiyal chac xu'an ri Jesús tob na ronoje ta wa' tz'ibital can chupa wa libro. Yey we ta e la' catz'ibax ronoje tak ri xu'ano, ri'in canch'ob rakan na coc tane che ruwachulew tak ri wuj pa catz'ibax wi. Amén.


Ek'uchiri' xk'unik , maji chik xqib' ruk' ri Jesús y xub'i'ij che : — ¡ Wajawal , Wajawal ! — xcha che . Y xutz'ub' uchi' .


I ka Kajaw Dios, xak i Kajwal Jesucrísto, chiqui ya ni utzil chomal piwi, xak i uxlambal i cʼux.


Queje xo'on i Dios ile chwe . Oj ni'pa oj re i Dios , conojel i wachi'il lic 'o na qui 'ij ique chinwach yin . Xui-ri , tupu n-ta mas in 'ij yin , i Dios , rumal i rutzil u c'ux , u yom chwe chi quin paxsaj u tzijol i Crísto chique i ne te aj Israel winak . Quin bij chique wach i nim laj 'utz chi cu sujuj i Crísto chique ; i u q'uial i 'utz-le , mi jun ca tiqui chi rajlaxic .


xak i chʼumil chicaj xe tzak li chuwach ulew. Xoʼono pacha u cheʼlal hígo are quicʼaw jun tew nim, que u puksaj li u wach cʼa rax, rumal u choʼab.


Echiriꞌ xopon ri nimakꞌij re Pentecostés* e tak rutijoꞌn ri Jesús quimolom quib, conoje uꞌanom xa jun quicꞌuꞌx.


I ali juntir xtzalijic; xa ʼe ruʼ i ma Heródes y xu bij che: —Woʼor tan cwaj i u jolom i ma Wan, aj kajsanel ya; cwaj ca ya li chwe chupam jun plato —xu bij.


Pero ri Pilato xubiꞌij chique: —Ri xintak utzꞌibaxic riꞌin, jelaꞌ cacanaj canok —xchaꞌ.


I ma Sáulo xwalij chuwach ulew, péro are xu jak u baʼwach, n-ca tzun ta chic. Rumal ʼuri, xqui chʼelej bi che u ʼab, y xqui cʼam bi pa tinimit Damásco.


Wach ca 'e chupam jun winak , n-are ta ca 'anaw che chi n-ch'am ta ire . Xa are wach ca pe pu c'ux ire , are ca 'anaw che chi n-ch'am taj .


I baʼwach pacha jun cantil chiwe; rumal i baʼwach coc i sak che i chʼacul. We lic ʼutz i baʼwach, lic coc i sak ʼuri pi cʼux. Xui-ri, we i baʼwach n-coʼon ti u chac, ix ʼo ʼuri pa ʼekumal.


Yey jenewaꞌ xubiꞌij ri kꞌalajisanel Isaías: Cayactaj na lo ri Jun ralcꞌoꞌal can ri Isaí,† ri cacꞌun lok re catakan paquiwi ruqꞌuiyal quiwach tak ri ticawex che ruwachulew. Yey rique cacubiꞌ quicꞌuꞌx rucꞌ Rire Is. 11:10 xchaꞌ.


Iwonojel yix ix racʼal chic i Dios, rumal u cubibal i cʼux che i Jesucrísto.


We ta in xincha'w wa chac, laj woye'em c'u ri' ri tojbal we'in. No'j ruma e ri Nukaw intakayom che u'anic wa', na jinta panuk'ab canjec' wib che.


We ri takanelab re juna tinamit quijachom quipa ruma quech'o'jin chiquiwach, ri' na quetiqui' ta chi utz.


C'a cach'a't ne ri Pedro cuc' chwi tak wa' echiri' xkaj ri Santowilaj Ruxlabixel ri Dios paquiwi conoje ri quetaw re.


Teʼuri que cʼak na pa ʼaʼ pa orno. Chila que oʼ na; xak quiqui kachʼachʼej uwaque rumal ni uyej quiqui tijo.


Are ʼuri i itzel tak tew lic xqui tzʼonoj che i Jesus: —Choj a taka bi cuʼ i ak-le; cha ya chake coj oc chique —que cha.


Chiriꞌ Jerusalem cꞌo jun achi Simeón rubiꞌ. Rire lic jusucꞌ rubinic usilabic, lic cucuxtaj ri Dios y royeꞌem ri colobetajic re ri tinamit Israel. Ri Santowilaj Ruxlabixel ri Dios cꞌo rucꞌ


Xui-ri , we jun ixok xu jach can i rachijil , mu tzucuj chic jun achi . We xi craj tan chic jun rachijil , chiqui chomaj chic quib chiquiwach ru' i rachijil . Xak queje jun achi , mu jach i rixokil .


I Jesus xu bij chique: —I chac yix chuwach i Dios are iri: chi cuba i cʼux chwe yin, man i Dios in u takom lok.


Xak conojel i kachalal waral quiqui ya pan rutzil i wach . Chuwach i Dios , chi tz'ubaj iwib chiwach .


I mam Zacarías, i ati Wet, je ʼutz chuwach i Dios. Lic xe cojon che ronojel u tzij u pixab i Kajwal Dios, lic n-ti qui mac che ile.


C'ulu alak ri utzil chomal, ri rutzil c'u'xaj y ri cubulibal c'u'xaj, ri petinak ruc' ri Kakaw Dios y ruc' ri Kanimajawal Jesucristo.


E uwari'che chixki'kota ri'ix , ri ix jeqel wara chikaj . Pero lik toq'o' k'u kiwach taq ri e k'o che ruwachulew y ri e k'o chupa ri mar , ma ritzel winaq qajinaq piwi ri'ix y lik sa'ch ri royowal , ma reta'am xa ajilam chi ri q'ij ya'tal che » kacha' .


Rique xa e socoso'nel, na e ta sakil tako'n ma qui'anom che quib pacha' e tako'n re ri Cristo.


Tiquila alak chi utz chupa ri colobetajic ya'tal che alak jela' pacha' juna soldado cucoj rucasco re ch'ukubal rujolom. Y chapabej alak chi utz Ruch'a'tem ri Dios, ma wa' e pacha' juna espada ya'tal che alak ruma ri Ruxlabixel ri Dios cha' cach'o'jin alak chirij ritzel winak.


Echiri' xqata wa' , ri'oj y ri e aj Cesarea lik xojelaj che ri Pablo cha' na ke'ek ta Jerusalem .


Xoʼon pan jubiʼ, i Jesus xu rik chic i achi pa rachoch i Dios y xu bij che: —Chatapeʼ, woʼor at utzirnak chic. Mat macun chic, man pent ca pe chic jun cʼax chawij, mas nim chuwach ile —xu bij che.


Echiriꞌ rala xkib rucꞌ ri Jesús, xcꞌak pulew y lic co xjabajoꞌx ruma ri itzelilaj uxlabixel. Pero ri Jesús xutak ri itzelilaj uxlabixel chaꞌ quel bi che rala y jecꞌulaꞌ xucunaj can rala. Tecꞌuchiriꞌ, xuya bi pukꞌab rukaw.


¿C'o juna yewa' chixo'libal alak? Chebusiq'uij ri e aj wach re riglesia cha' caqui'an orar puwi', caquicoj c'u aceite puwi' chupa rubi' ri Kanimajawal.


Cuaj cꞌut lic quetaꞌmaj alak runimal uchukꞌab ri Dios, ma waꞌ na jinta cajunumitaj wi. Y wa uchukꞌab cꞌo chi kucꞌ, ma rucꞌ waꞌ ri Dios cachacun chikaxoꞌl riꞌoj ri lic cubul kacꞌuꞌx rucꞌ.


y xeb'el lo chupa taq ri muqub'al . Ek'uchiri' k'astajinaq chub'i ri Jesús , rike xeb'ok pa ri santowilaj tinamit yey chila' xeb'ilitaj kuma uk'iyal winaq .


Ma in ri in pam cuya cꞌaslemal.


Are 'uri , ire xu bij che i ma Páblo : — I juez xqui tak li rason wu' chi quix wo'taj bic ; quiqui ya chiwe chi quix 'ec , n-ta pen — xu bij chique .


Laj cꞌo cꞌu junok jewaꞌ cubiꞌij chwe: «We na jinta junok cachꞌijow ukꞌatexic janipa ri caraj ri Dios, ¿suꞌbe cꞌu riꞌ ri Dios cucoj quimac ri ticawex we rique xew e caquiꞌan ri xebutak Rire che?»


Xopon k'u jun ángel re ri Qanimajawal chaq'ab' , xu'jaqa taq ri okib'al re ri cárcel y xeb'eresaj loq . Ek'uchiri' , xub'i'ij chike :